ΑΠΟΦΑΣΕΙΣ
Αριθμ. 7297
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπουδών
με τίτλο «Διοίκηση Επιχειρήσεων MBA» του Τμήματος Διοίκησης Επιχειρήσεων της Σχολής Διοι-
κητικών, Οικονομικών και Κοινωνικών Επιστημών του Πανεπιστημίου Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ιδίως τα άρθρα 79 έως 89 αυτού.
4. Τον Εσωτερικό Κανονισμό Λειτουργίας του Πανεπιστημίου Δυτικής Αττικής (Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’ 4861/2023).
6. Την υπό στοιχεία 135557/Ζ1/1-11-2022 εγκύκλιο
του Υπουργείου Παιδείας, Έρευνας και Θρησκευμάτων
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της Ποιότητας, της Λειτουργικότητας και της Σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων -
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Τη σχετική «Μελέτη Σκοπιμότητας και Έκθεση Βιωσιμότητας» και «Προϋπολογισμό» για την ίδρυση του Προ-
γράμματος Μεταπτυχιακών Σπουδών με τίτλο «Διοίκηση
Επιχειρήσεων MBA» του Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής.
10. Τη σχετική «Έκθεση Υλικοτεχνικής Υποδομής» για
την ίδρυση του Προγράμματος Μεταπτυχιακών Σπουδών με τίτλο «Διοίκηση Επιχειρήσεων MBA» του Τμή-
ματος Διοίκησης Επιχειρήσεων της Σχολής Διοικητικών,
Οικονομικών και Κοινωνικών Επιστημών του Πανεπιστημίου Δυτικής Αττικής.
11. Τη σχετική Έκθεση Ανάλυσης εξ αποστάσεως εκπαίδευσης για την ίδρυση του Προγράμματος Μετα-
πτυχιακών Σπουδών με τίτλο «Διοίκηση Επιχειρήσεων
MBA» του Τμήματος Διοίκησης Επιχειρήσεων της Σχολής
Διοικητικών, Οικονομικών και Κοινωνικών Επιστημών
του Πανεπιστημίου Δυτικής Αττικής.
12. Την υπ’ αρ. 8595/28-08-2018 απόφαση της Διοικούσας Επιτροπής του Πανεπιστημίου Δυτικής Αττικής
«Έγκριση Προγράμματος Μεταπτυχιακών Σπουδών με τίτλο ”Διοίκηση Επιχειρήσεων MBA” του Τμήματος Διοίκησης
Επιχειρήσεων της Σχολής Διοικητικών, Οικονομικών και
Κοινωνικών Επιστημών» (B’ 3962), όπως τροποποιήθηκε
με τις υπ’ αρ. 62929/16.9.2020 (Β’ 4053), 16260/20-02-2023
(Β’ 1466) και 122642/21-12-2023 (B’ 7699) αποφάσεις της
Συγκλήτου Πανεπιστημίου Δυτικής Αττικής.
13. Την υπ’ αρ. 9997/28.9.2018 απόφαση της Διοικούσας
Επιτροπής Πανεπιστημίου Δυτικής Αττικής «Κανονισμός
Προγράμματος Μεταπτυχιακών Σπουδών με τίτλο “Διοίκηση Επιχειρήσεων (MBA)” του Τμήματος Διοίκησης
Επιχειρήσεων της Σχολής Διοικητικών, Οικονομικών και
Κοινωνικών Επιστημών» (B’ 4722), όπως τροποποιήθηκε
με την υπ’ αρ. 16262/20-02-2023 (Β’ 1466) απόφαση της
Συγκλήτου Πανεπιστημίου Δυτικής Αττικής.
14. Το υπ’ αρ. 11/03-07-2023 (θέμα 9ο) απόσπασμα
πρακτικού της Συνέλευσης του Τμήματος Διοίκησης
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 766
24.02.2025 10:26:00
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Επιχειρήσεων της Σχολής Διοικητικών, Οικονομιών και
Κοινωνικών Επιστημών «Πρόταση επανίδρυσης Π.Μ.Σ.
“Διοίκηση Επιχειρήσεων MBA”».
15. Το υπ’ αρ. 19/18-10-2023 (θέμα 27ο) απόσπασμα
πρακτικού της Συνέλευσης του Τμήματος Διοίκησης
Επιχειρήσεων της Σχολής Διοικητικών, Οικονομιών και
Κοινωνικών Επιστημών «Εναρμόνιση Κανονισμού Προγράμματος Μεταπτυχιακών Σπουδών “Διοίκηση Επιχει-
ρήσεων MBA”, σύμφωνα με τον Πρότυπο Κανονισμό
Σπουδών των Π.Μ.Σ. του Πα.Δ.Α.
16. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Διά Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
17. Την υπ’ αρ. 77275/1-09-2023 (Υ.Ο.Δ.Δ. 921) πράξη
του Πρύτανη του Πανεπιστημίου Δυτικής Αττικής σχετικά με τον ορισμό Αντιπρυτάνεων, τομέων ευθύνης αυ-
τών, κατανομής αρμοδιοτήτων και σειράς αναπλήρωσης
του Πρύτανη του Πανεπιστημίου Δυτικής Αττικής, καθώς
και την υπ’ αρ. 94297/12-10-2023 (Υ.Ο.Δ.Δ. 1141) τροποποίηση αυτής.
18. Την υπ’ αρ. 124685/22-12-2022 απόφαση του Πρύτανη του Πανεπιστημίου Δυτικής Αττικής «Συγκρότηση
της Επιτροπής Μεταπτυχιακών Σπουδών του Πανεπιστημίου Δυτικής Αττικής» (ΑΔΑ: 66ΥΚ46Μ9ΞΗ-Θ9Ξ), καθώς
και την υπ’ αρ. 86982/28-09-2023 (ΑΔΑ: 6ΡΡ846Μ9ΞΗΝΞΦ) απόφαση ανασυγκρότησης αυτού.
19. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη του Πρύτανη του Πανεπιστημίου Δυτικής
Αττικής συγκρότησης της Συγκλήτου του Πανεπιστημίου
Δυτικής Αττικής.
20.
Την
υπ’
αρ.
97386/19-10-2023
(ΑΔΑ:
ΨΛΓΧ46Μ9ΞΗ-Ι07) πράξη του Πρύτανη του Πανεπιστημίου Δυτικής Αττικής ανασυγκρότησης της Συγκλήτου
του Πανεπιστημίου Δυτικής Αττικής.
21. Την υπ’ αρ. 5/8-11-2023 (θέμα 2ο) απόφαση της
Επιτροπής Μεταπτυχιακών Σπουδών.
22. Την υπ’ αρ. 01/18-01-2024 (θέμα 12ο) απόφαση της
Συγκλήτου του Πανεπιστημίου Δυτικής Αττικής.
23. Την υπ’ αρ. 46029/16-9-2024 απόφαση πιστοποίησης της ΕΘΑΑΕ.
24. Την υπ’ αρ. 45176/02-08-2024 Έκθεση Πιστοποίησης της Επιτροπής Εξωτερικής Αξιολόγησης και Πιστο-
ποίησης του ΠΜΣ «Διοίκηση Επιχειρήσεων MBA» του
Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών Επιστημών του Πα-
νεπιστημίου Δυτικής Αττικής.
25. Την 42η/12-09-2024 συνεδρίαση του Συμβουλίου
Αξιολόγησης και Πιστοποίησης, θέμα 2, «Έγκριση εκθέσεων πιστοποίησης ΠΜΣ-Χορήγηση πιστοποίησης».
26. Την υπ’ αρ. 02/20-01-2025 (θέμα 5Β) απόφαση της
Συγκλήτου του Πανεπιστημίου Δυτικής Αττικής «Επικύρωση της απόφασης ίδρυσης του ΠΜΣ «Διοίκηση Επι-
χειρήσεων MBA» του Τμήματος Διοίκησης Επιχειρήσεων
της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής, σύμφωνα με την υπ’ αρ. 46029/16-9-2024 απόφαση πιστο-
ποίησης της ΕΘΑΑΕ».
27. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
28. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών με τίτλο
«Διοίκηση Επιχειρήσεων MBA» του Τμήματος Διοίκησης
Επιχειρήσεων της Σχολής Διοικητικών, Οικονομικών και
Κοινωνικών Επιστημών του Πανεπιστημίου Δυτικής Αττικής, από το ακαδημαϊκό έτος 2024 - 2025, ως ακολούθως:
Άρθρο 1
Γενικές Διατάξεις
Το Προγράμματα Μεταπτυχιακών Σπουδών «ΔΙΟΙΚΗΣΗ ΕΠΙΧΕΙΡΗΣΕΩΝ ΜΒΑ» του Τμήματος ΔΙΟΙΚΗΣΗΣ ΕΠΙ-
ΧΕΙΡΗΣΕΩΝ, της Σχολής ΔΙΟΙΚΗΤΙΚΩΝ, ΟΙΚΟΝΟΜΙΚΩΝ
ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ», εντάσσεται στο πλαίσιο
των σκοπών και της γενικότερης αποστολής του Πανεπιστημίου Δυτικής Αττικής (Πα.Δ.Α.). Αποσκοπεί στην
περαιτέρω προαγωγή της επιστημονικής γνώσης, την
ανάπτυξη της έρευνας και στην υψηλού επιπέδου εξειδίκευση των πτυχιούχων σε θεωρητικές και εφαρμοσμένες
περιοχές για θέματα που άπτονται τόσο στην περαιτέρω
προαγωγή της γνώσης, στην ανάπτυξη της έρευνας και
των τεχνών, την ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών
αναγκών της χώρας, στην υψηλού επιπέδου εξειδίκευση
των πτυχιούχων σε θεωρητικές και εφαρμοσμένες περιοχές συγκεκριμένων γνωστικών κλάδων και ειδικές θε-
ματικές ενότητες του Τμήματος Διοίκησης Επιχειρήσεων.
Άρθρο 2
Σκοπός - Οργάνωση
Σκοπός του Π.Μ.Σ. είναι η παροχή υψηλού επιπέδου
μεταπτυχιακής εκπαίδευσης στο επιστημονικό πεδίο της
Διοικητικής Επιστήμης, παρέχοντας την προαγωγή της
γνώσης, καλύπτοντας τις παραγωγικές, αναπτυξιακές και
κοινωνικές ανάγκες της χώρας, την ανάπτυξη της έρευνας και προωθώντας ικανότητες-δεξιότητες κριτικής αξι-
ολόγησης καθώς και υψηλού επιπέδου εξειδίκευση των
πτυχιούχων σε θεωρητικές και εφαρμοσμένες περιοχές
συγκεκριμένων γνωστικών κλάδων, ειδικές θεματικές
ενότητες ή επιμέρους κλάδους των γνωστικών αντικειμένων του πρώτου κύκλου σπουδών του Τμήματος Διοίκη-
σης Επιχειρήσεων του Πανεπιστημίου Δυτικής Αττικής.
Ειδικότερα, το αντικείμενο του προγράμματος είναι η
παροχή σε πτυχιούχους ΑΕΙ, εξειδίκευση στους τομείς
της Διοίκησης Επιχειρήσεων, ώστε να μπορούν να καλύψουν τις ανάγκες της ελληνικής οικονομίας, όπως αυ-
τές εξελίσσονται και διαμορφώνονται στα πλαίσια ενός
παγκοσμιοποιημένου περιβάλλοντος. Στα πλαίσια αυτά
προσφέρει τρεις ειδικεύσεις:
1) Διοικητική των Επιχειρήσεων και Επιχειρηματικότητα (Management and Entrepreneurship).
2) Μάρκετινγκ και Ψηφιακά Μέσα (Marketing and
Digital Media).
3) Χρηματοοικονομική Διοίκηση και Λογιστική
(Financial Management and Accounting).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
4) Επίσης προσφέρει και Δίπλωμα Μεταπτυχιακό
Σπουδών στη «Διοίκηση Επιχειρήσεων ΜΒΑ» (Master
of Business Administration) για τους φοιτητές χωρίς την
προεπιλογή ειδίκευσης.
Στους σκοπούς του ΠΜΣ περιλαμβάνονται τα ακόλουθα:
α) Η προαγωγή των γνώσεων σε γνωστικά πεδία αιχμής της διοίκησης επιχειρήσεων, τόσο για νέους πτυχι-
ούχους που θέλουν να εισέλθουν στο χώρο της διοίκησης επιχειρήσεων, εμπλουτίζοντας τις γνώσεις τους και
βελτιώνοντας την ανταγωνιστική τους θέση στην αγορά
εργασίας, όσο και για στελέχη επιχειρήσεων και οργανισμών του ιδιωτικού και δημοσίου τομέα που επιθυμούν
να επιταχύνουν και να προωθήσουν την καριέρα τους,
αποκτώντας πολύτιμες γνώσεις και δεξιότητες διοίκησης
επιχειρήσεων και επιχειρησιακών λειτουργιών.
β) Η εκπαίδευση αποφοίτων ικανών να ασκήσουν
υψηλού επιπέδου διοικητικά καθήκοντα σε επιχειρήσεις
του ιδιωτικού και του δημοσίου τομέα, καθώς και να
αναλαμβάνουν πρωτοβουλίες για την επιτυχή ανάπτυξη
και λειτουργία νέων επιχειρήσεων υψηλής προστιθέμενης αξίας.
γ) Η ανάπτυξη στελεχών με ενδιαφέρον και γνώση για
την δυναμική των μεταβολών του διεθνούς επιχειρησιακού περιβάλλοντος και δυνατότητες ανάπτυξης πρωτο-
βουλιών διασύνδεσης των ελληνικών επιχειρήσεων με
τις αγορές του εξωτερικού.
δ) Η παραγωγή απόφοιτων ικανών να συνεχίσουν τις
σπουδές τους για την απόκτηση διδακτορικού διπλώματος μέσα από την ανάπτυξη της έρευνας στις συναφείς
επιστημονικές περιοχές του προγράμματος.
Άρθρο 3
Όργανα ίδρυσης, οργάνωση και λειτουργία του
Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) η Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. Εγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής,
β) Η Συνέλευση του Τμήματος.
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο διά της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
Η Συνέλευση του Τμήματος Διοίκηση Επιχειρήσεων,
με την υπ’ αρ. 17/27.09.2023 απόφασή της, μεταβιβάζει
τις αρμοδιότητες των περ. 1) και 5) στη Σ.Ε. του ΠΜΣ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα (4)
μέλη Διδακτικού Ερευνητικού Προσωπικού (Δ.Ε.Π.) του
Τμήματος, που έχουν συναφές γνωστικό αντικείμενο με
αυτό του Π.Μ.Σ. και αναλαμβάνουν διδακτικό έργο στο
Π.Μ.Σ. Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν
Ομότιμοι Καθηγητές του Τμήματος ή των συνεργαζόμενων Τμημάτων, εφόσον παρέχουν διδακτικό έργο στο
Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος σε περίπτωση αυτοδύναμου Π.Μ.Σ.,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α.
για την ίδρυση νέων Προγραμμάτων Μεταπτυχιακών
Σπουδών ή την τροποποίηση των ήδη λειτουργούντων
Π.Μ.Σ., μετά από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των
σχετικών εκθέσεων σκοπιμότητας και βιωσιμότητάς τους
και την κοστολόγηση της λειτουργίας του Π.Μ.Σ., καθώς
και η δυνατότητα αναπομπής τους, αν η εισήγηση δεν
είναι επαρκώς αιτιολογημένη ή οι συνοδευτικές εκθέσεις
δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων, Κριτήρια
και Τρόπος Επιλογής
4.1. Αριθμός Εισακτέων
Ο αριθμός των εισακτέων φοιτητών στο Π.Μ.Σ. «ΔΙΟΙΚΗΣΗ ΕΠΙΧΕΙΡΗΣΕΩΝ ΜΒΑ» κατ’ έτος ορίζεται κατά το
μέγιστο σε εκατόν είκοσι (120). Ο αριθμός των εισακτέων
ανά ακαδημαϊκό έτος και ειδίκευση, θα καθορίζεται με
απόφαση της Συντονιστικής Επιτροπής και δεν μπορεί να
είναι μικρότερος του 10. Στην περίπτωση, που ο αριθμός
των φοιτητών δεν δικαιολογεί τη λειτουργία μιας ειδίκευσης, στους εν λόγω φοιτητές, αν αξιολογηθούν ως
επιλέξιμοι κατά τη διαδικασία αξιολόγησης υποψηφίων,
θα δοθεί η δυνατότητα να ενταχθούν σε άλλη ειδίκευση
της επιλογής τους ή να επιλέξουν την επιλογή που δίνει
τη δυνατότητα ολοκλήρωσης του ΠΜΣ χωρίς την επιλογή ειδίκευσης. Σε περίπτωση ισοψηφίας υποψηφίων
αυξάνεται ο αριθμός των εισακτέων μεταπτυχιακών φοιτητών, ώστε να εισαχθεί και ο τελευταίος/α ισοψηφών/
ούσα υποψήφιος/α. Επιπλέον του αριθμού των εισακτέων, γίνονται δεκτοί ως υπεράριθμοι υπότροφοι και μέλη
των κατηγοριών ΕΕΠ, ΕΔΙΠ και ΕΤΕΠ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
4.2. Κριτήρια και Τρόπος Επιλογής Εισακτέων:
Ι. Πρόσκληση εκδήλωσης ενδιαφέροντος
Το Τμήμα, σε ημερομηνίες που ορίζονται από την Συνέλευση ή την Ε.Π.Σ., προβαίνει σε πρόσκληση εκδήλω-
σης ενδιαφέροντος για την εισαγωγή μεταπτυχιακών
φοιτητών στο Π.Μ.Σ. Οι υποψήφιοι/ες ενημερώνονται
από την πρόσκληση εκδήλωσης ενδιαφέροντος του
Π.Μ.Σ., η οποία δημοσιεύεται στις ιστοσελίδες του ΠΜΣ,
του Τμήματος, του Πα.Δ.Α. και σε οποιοδήποτε άλλο
πρόσφορο μέσο. Στην πρόσκληση εκδήλωσης ενδιαφέροντος αναγράφονται όλες οι σχετικές πληροφορίες
(ημερομηνίες και τρόπος/τόπος κατάθεσης της αίτησης,
απαραίτητα δικαιολογητικά που πρέπει να τη συνοδεύουν), καθώς και τα κριτήρια αξιολόγησης των αιτήσεων
των υποψηφίων για τα απαραίτητα δικαιολογητικά, τη
διαδικασία υποβολής αίτησης και την καταληκτική ημερομηνία υποβολής αιτήσεων.
Στην πρόκληση εκδήλωσης ενδιαφέροντος αναφέρονται:
α) Οι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) Κάθε άλλη λεπτομέρεια που κρίνεται απαραίτητη,
η οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Σε περιπτώσεις μη διαθεσιμότητας των απαραίτητων
πόρων, δύναται η μη προκήρυξη ειδικεύσεων του ΠΜΣ.
Οι υποψήφιοι με την αίτησή τους στο πρόγραμμα,
πρέπει να υποχρεωτικά να επιλέξουν μια από τις τρεις
ειδικεύσεις του ΠΜΣ ή την επιλογή φοίτησης στο ΠΜΣ
χωρίς ειδίκευση. Σε περίπτωση που μια ειδίκευση δεν
συμπληρώσει το προβλεπόμενο όριο εισακτέων, η Σ.Ε
του ΠΜΣ μπορεί να προτείνει στους υποψηφίους, που
αξιολογήθηκαν ως επιλέξιμοι και δεν επιλέχθηκαν στην
προτιμώμενη ειδίκευση, να ενταχθούν σε μια άλλη από
τις υπόλοιπες διαθέσιμες επιλογές του ΠΜΣ πέραν του
ανώτατου αριθμού των εισακτέων. Η αλλαγή ειδίκευσης
κατά τη διάρκεια των σπουδών δεν επιτρέπεται.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε ηλεκτρονική μορ-
φή (και σε έκτακτες περιπτώσεις μετά από σχετική άδεια
της ΣΕ του ΠΜΣ σε έντυπη μορφή), σε προθεσμία που
ορίζεται στην πρόσκληση εκδήλωσης ενδιαφέροντος
και μπορεί να παραταθεί με απόφαση της Συνέλευσης
του Τμήματος.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος ΔΙΟΙΚΗΣΗΣ ΕΠΙΧΕΙΡΗΣΕΩΝ, που έχουν αναλάβει μεταπτυχιακό έργο, η οποία
συγκροτείται με απόφαση της Συνέλευσης ή της Σ.Ε σε
περίπτωση εκχώρησης της σχετικής αρμοδιότητας.
Η Επιτροπή έχει τις παρακάτω αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών.
3. Πιστοποιητικό αναλυτικής βαθμολογίας όπου αναγράφεται ο βαθμό του πτυχίου/διπλώματος.
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή/και επαγγελματικής δραστηριότητας-βεβαίωση εργοδότη (εφόσον υπάρχουν).
6. Τουλάχιστον δύο (2) Συστατικές επιστολές.
7. Αντίγραφο/-α άλλου/-ων μεταπτυχιακού/-ων τίτλου/-ων (εφόσον υπάρχει).
8. Δημοσιεύσεις σε επιστημονικά περιοδικά με κριτές
(εφόσον υπάρχουν).
9. Φωτοτυπία δύο όψεων της αστυνομικής ταυτότητας.
10. Αντίγραφο πιστοποιητικού τουλάχιστον καλής
γνώσης της αγγλικής γλώσσας (επίπεδο Β2), όπως αυτή
αποδεικνύεται από τίτλους γλωσσομάθειας αντιστοίχου
επιπέδου που γίνονται αποδεκτοί από τον ΑΣΕΠ.
11. Επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ. (εφόσον υπάρχουν).
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η
Σ.Ε. του Π.Μ.Σ. δύναται να αποφασίζει για εναλλακτικούς
εξέτασης των υποψηφίων προκειμένου να διαπιστώνεται η επάρκεια στην αγγλική γλώσσα.
ΙΙΙ. Κριτήρια επιλογής των υποψηφίων:
ΚΩΔΙΚΟΣ ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου
20%
Βαθμολογία σε μαθήματα
σχετικά με το γνωστικό
αντικείμενο του Π.Μ.Σ
15%
Κ2
Τυχόν συγγραφική ή/και
ερευνητική δραστηριότητα του
υποψηφίου
10%
Κ3
Επαγγελματική εμπειρία του
υποψηφίου ή τεκμηριωμένη
ενασχόλησή του σε αντίστοιχο
τομέα ή σε συναφές αντικείμενο
15%
Κ4
Συνέντευξη
40%
Βαθμός = Κ1 Χ 0,2 + Κ2 Χ 0,15 + Κ3 Χ 0,1 + Κ4 Χ 0,15
+ Κ5 Χ 0,4
Για τους υποψήφιους φοιτητές, που δεν θα προσκομίσουν συστατικές επιστολές ή/και πιστοποιητικό γνώσης
της αγγλικής γλώσσας ή/και δεν θα προσέλθουν στην
συνέντευξη, η Ε.Α.Υ. δεν προβαίνει σε αξιολόγηση της
υποψηφιότητάς και αποκλείονται από τη διαδικασία.
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Η Γραμματεία του Π.Μ.Σ. ανακτά τις αιτήσεις από την
πλατφόρμα υποβολής αιτήσεων (ή σε εξαιρετικές περιπτώσεις παραλαμβάνει τις αιτήσεις και τα απαραίτητα
δικαιολογητικά που υποβάλλουν οι υποψήφιοι/ες μεταπτυχιακοί/ες φοιτητές/τριες), τα οποία προβλέπονται
από την πρόσκληση εκδήλωσης ενδιαφέροντος κάθε
φορά και συντάσσει πίνακα υποψηφίων μεταπτυχιακών
φοιτητών, τον οποίο διαβιβάζει στην Ε.Α.Υ. Τα δικαιολογητικά που κατατίθενται από τους υποψήφιους πρέπει να
έχουν υποβληθεί εμπρόθεσμα, όπως αυτά προβλέπονται
στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων δικαιολογητικών που υποβλήθηκαν, το οποίο αποτελεί απα-
ραίτητη προϋπόθεση πρόκρισης στο επόμενο στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος ή την Σ.Ε εφόσον έχει εκχωρηθεί κατά νόμο η
σχετική αρμοδιότητα. Η ανάρτησή του, πραγματοποιείται σύμφωνα με τις διατάξεις περί προστασίας προσω-
πικών δεδομένων, στην ιστοσελίδα του Π.Μ.Σ. και στις
ανακοινώσεις του Τμήματος.
Ως επιλέξιμοι θεωρούνται οι υποψήφιοι/ες που έλαβαν
συνολική βαθμολογία πέντε (5) μονάδων σε 10βάθμια
κλίμακα των κριτηρίων αξιολόγησης και βαθμολογική
θέση στη σειρά κατάταξης μέχρι του ανώτατου ορίου
εισαγωγής φοιτητών/τριών ανά ειδίκευση, όπως αυτό
ορίζεται. Η Ε.Α.Υ. μπορεί να θεωρήσει επιτυχόντες και
όσους από τους/τις υποψήφιους/ες ισοβάθμησαν με
τον τελευταίο επιτυχόντα. Ως επιλαχόντες/χούσες θεωρούνται οι υποψήφιοι/ες οι οποίοι έλαβαν βαθμολογική
θέση στη σειρά κατάταξης, πέραν του ανώτατου ορίου
εισαγωγής φοιτητών και έχουν βαθμολογία τουλάχιστον
5 πέντε (5) μονάδων σε 10βάθμια κλίμακα αξιολόγησης, έχοντας δικαίωμα εγγραφής στην περίπτωση που
οι πρωθύστεροι στην κατάταξη δεν αποδεχθούν τη θέση
ή δεν εγγραφούν εμπρόθεσμα.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την
τελεσίδικη απόφαση της επιτροπής ενστάσεων (εάν
υπάρχουν), αναρτάται ο τελικός πίνακας επιτυχόντων,
σύμφωνα με την διαδικασία ανάρτησης του προσωρινού
πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός προκαθορισμένης ημερομηνίας από την ανάρτηση του τελικού πίνακα
όπως ορίζεται στην πρόσκληση εκδήλωσης ενδιαφέροντος για την αποδοχή της ένταξης τους στο Π.Μ.Σ και
τους όρους λειτουργίας του, όπως αυτοί περιγράφονται
στον παρόντα κανονισμό λειτουργίας.
Εφόσον υπάρξουν αρνήσεις (συμπεριλαμβανομένων
των περιπτώσεων μη ανταπόκρισης των φοιτητών), η
Γραμματεία ενημερώνει τους αμέσως επόμενους υποψήφιους στη σειρά αξιολόγησης από τον τελικό πίνακα
επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα στην πρόσκληση εκδήλωσης ενδιαφέροντος. Για λόγους εξαιρετικής ανάγκης είναι δυνατή η
εγγραφή μεταπτυχιακού φοιτητή μετά από τη λήξη της
προθεσμίας με απόφαση της Συντονιστικής Επιτροπής
ύστερα από αιτιολογημένη αίτηση του ενδιαφερομένου.
Οι εισακτέοι μεταπτυχιακοί φοιτητές μπορούν να ενημερώνονται από την ιστοσελίδα του Τμήματος ή/και από
τη Γραμματεία του Π.Μ.Σ.
Άρθρο 5
Κατηγορίες Υποψηφίων.
Στο Π.Μ.Σ γίνονται δεκτοί πτυχιούχοι Ιδρυμάτων
Τριτοβάθμιας Εκπαίδευσης της ημεδαπής ή ομοταγών
Ιδρυμάτων της αλλοδαπής σύμφωνα με τις διατάξεις της
κείμενης νομοθεσίας.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. (και διοικητικοί υπάλληλοι εφόσον έχει αποφασισθεί από τη Σ.Ε.) μπορούν μετά από αίτησή τους να
εγγραφούν ως υπεράριθμοι/ες και μόνο ένας κατ’ έτος,
χωρίς τέλη φοίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Για τους αλλοδαπούς φοιτητές η διαδικασία προβλέπει
α) την κατάθεση των δικαιολογητικών, που προβλέπονται στον παρόντα κανονισμό και στην προκήρυξη, όπου
όλα τα έγγραφα θα είναι μεταφρασμένα στην ελληνική
γλώσσα και θα διαθέτουν τις σχετικές προβλεπόμενες
επικυρώσεις από νόμιμους φορείς κατά την ισχύουσα
νομοθεσία, β) την κατάθεση πιστοποιητικού ελληνομάθειας επιπέδου τουλάχιστον Γ1, που έχει εκδοθεί από
φορείς που προβλέπονται από την κείμενη ελληνική
νομοθεσία.
Η αρμόδια Γραμματεία του Τμήματος ελέγχει αν το
ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος του τίτλου αυτού ανήκει στο
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο
του ΔΟΑΤΑΠ.
Άρθρο 6
Διάρκεια Σπουδών - Αναστολή Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα, στα οποία περιλαμβάνεται και ο χρόνος
για την εκπόνηση και υποβολή προς κρίση της Μεταπτυχιακής Διπλωματικής Εργασίας (Μ.Δ.Ε.).
Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος μεταπτυχιακών
σπουδών είναι από τρία (3) το λιγότερο, έως έξι (6) ακαδημαϊκά εξάμηνα το μέγιστο. Ωστόσο, σε εξαιρετικές
περιπτώσεις, μπορεί να δοθεί αναστολή φοίτησης με
εισήγηση της Συντονιστικής Επιτροπής και απόφαση της
Συνέλευσης Τμήματος και ο χρόνος αυτός δεν υπολογίζεται στην συνολική απαιτούμενη διάρκεια απονομής του
Διπλώματος Μεταπτυχιακών Σπουδών (Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι δεκατρείς (13) εβδομάδες που αντιστοιχεί σε 30 ECTS. Εφόσον υπάρχει διπλωματική εργασία, ο
χρόνος συγγραφής της δεν μπορεί να είναι μικρότερος
από τέσσερις (4) μήνες και μεγαλύτερος από οκτώ (8)
μήνες από την ημερομηνία ανάληψης αυτής.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχή ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ και την
επιτυχή εκπόνηση Διπλωματικής Εργασίας, όπου προβλέπεται.
6.2. Αναστολή φοίτησης
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (π.χ. στρατιωτική θητεία, ασθένεια, απουσία στο εξωτερικό), εφό-
σον προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος κατόπιν
εισήγησης της Συντονιστικής Επιτροπής. Τα εξάμηνα
αναστολής της φοιτητικής ιδιότητας δεν προσμετρώνται στην προβλεπόμενη μέγιστη διάρκεια κανονικής
φοίτησης. Το δικαίωμα αναστολής σπουδών δύναται να
ασκηθεί άπαξ ή τμηματικά για χρονικό διάστημα κατ’
ελάχιστον ενός (1) ακαδημαϊκού εξαμήνου, αλλά η συνολική διάρκεια της αναστολής δεν δύναται να υπερβαίνει
αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή φοίτησης, χάνουν την
φοιτητική ιδιότητα καθ’ όλο το χρονικό διάστημα της
αναστολής. Ο/Η φοιτητής/τρια με την επάνοδό του/της
στη φοίτηση εξακολουθεί να υπάγεται στο καθεστώς
φοίτησης του χρόνου εγγραφής του/της ως μεταπτυχιακός/ης φοιτητής/τριας.
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό εξάμηνο κάθε ακαδημαϊκού έτους. Η επιτυχής εξέταση σε όλα τα μαθήματα
του προγράμματος σπουδών και όπου προβλέπεται η
επιτυχής εκπόνηση της διπλωματικής εργασίας, είναι
απαραίτητες προϋποθέσεις για την απονομή Διπλώματος Μεταπτυχιακών Σπουδών (Δ.Μ.Σ.).
Το αναλυτικό πρόγραμμα μαθημάτων ανά εξάμηνο
έχει ως εξής:
Τα μαθήματα διακρίνονται σε προπαρασκευαστικά,
σεμηναριακού τύπου, κορμού και ειδίκευσης και διαρθρώνονται στο ακόλουθο διδακτικό πρόγραμμα ανά
θεματική ενότητα και εξάμηνο σπουδών ως εξής:
Πρόγραμμα
προπαρασκευαστικών
μαθημάτων
(foundation Cources)
Το πρόγραμμα σπουδών του ΠΜΣ προβλέπει την παρακολούθηση τριών εισαγωγικών προπαρασκευαστι-
κών μαθημάτων σύντομης διάρκειας, 9 ωρών το καθένα,
χωρίς πιστωτικές μονάδες, που είναι υποχρεωτική για
τους φοιτητές, που προέρχονται από τμήματα μη οικονομικής/διοικητικής κατεύθυνσης σπουδών. Στόχος των
μαθημάτων αυτών είναι η αποτελεσματικότερη ένταξη
των εν λόγω φοιτητών στο κανονικό πρόγραμμα των
μαθημάτων του ΠΜΣ. Η πραγματοποίηση των εν λόγω
διαλέξεων γίνεται σε διάστημα δύο εβδομάδων πριν την
επίσημη έναρξη των μαθημάτων του ΠΜΣ για κάθε νέο
κύκλο εισαγωγής.
Πρόγραμμα μαθημάτων
Κάθε διδακτικό εξάμηνο περιλαμβάνει δεκατρείς (13)
πλήρεις εβδομάδες. Τα υποχρεωτικά μαθήματα του ΠΜΣ
δεν υπολείπονται των τριάντα εννέα (39) διδακτικών
ωρών.
Πρόγραμμα Μαθήματων Α’ και Β’ εξαμήνου
Οι φοιτητές υποχρεούνται να παρακολουθήσουν:
- Πέντε (5) υποχρεωτικά μαθήματα κορμού και ένα (1)
μάθημα σεμιναριακού τύπου (χωρίς πιστωτικές μονάδες)
στο Α’ εξάμηνο. Το σύνολο των υποχρεωτικών μαθημάτων στο Α’ εξάμηνο αντιστοιχεί σε τριάντα (30) πιστωτι-
κές μονάδες κατά το Ευρωπαϊκό Σύστημα Μεταφοράς
και Συσσώρευσης Πιστωτικών Μονάδων.
- Πέντε (5) υποχρεωτικά μαθήματα κορμού και ένα (1)
μάθημα σεμιναριακού τύπου (χωρίς πιστωτικές μονάδες)
στο Β’ εξάμηνο. Το σύνολο των μαθημάτων στο Β’ εξάμηνο αντιστοιχεί σε τριάντα (30) πιστωτικές μονάδες κατά
το Ευρωπαϊκό Σύστημα Μεταφοράς και Συσσώρευσης
Πιστωτικών Μονάδων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- Με το πέρας του Β’ εξαμήνου, οι φοιτητές δηλώνουν
το ενδιαφέρον τους για την εκπόνηση Ερευνητικής Διπλωματικής Εργασίας ή ενός Project σε σχέση με την τρέ-
χουσα επαγγελματική απασχόληση τους στα γνωστικά
αντικείμενα του ΠΜΣ και της ειδίκευσης που επέλεξαν
και ξεκινούν τη διαδικασία προετοιμασίας της ερευνητικής τους πρότασης. Η ερευνητική πρόταση κατατίθεται
έως τα μέσα της πρώτης περιόδου του Γ’ εξαμήνου, που
ξεκινά στο πρώτο 15ήμερο του Σεπτεμβρίου εκάστου
ακαδημαϊκού έτους και λήγει την 6η εβδομάδα από την
έναρξη του.
- Σε περίπτωση μη διαθεσιμότητας πόρων, δύναται τα
μαθήματα σεμηναριακού τύπου να μην προσφέρονται
αυτοδύναμα και το περιεχόμενό τους να εντάσσεται εντός
των μαθημάτων κορμού του αντίστοιχου εξαμήνου.
Πρόγραμμα Μαθημάτων Γ’ εξάμηνου για Φοιτητές με
επιλογή ειδίκευσης
Οι φοιτητές της κάθε μιας από τις 3 ειδικεύσεις υποχρεούνται να παρακολουθήσουν:
- Δύο (2) υποχρεωτικά μαθήματα ειδίκευσης, που αντιστοιχούν αθροιστικά σε 15 πιστωτικές μονάδες, κατά
την πρώτη περίοδο του Γ’ εξαμήνου, που ξεκινά στο
πρώτο 15ήμερο του Σεπτεμβρίου και λήγει σε επτά (7)
εβδομάδες από την έναρξη του (μαζί με την εβδομάδα
εξετάσεων).
- Για το υπόλοιπο χρονικό διάστημα του Γ’ εξαμήνου
- οι φοιτητές, που δεν δήλωσαν πρόθεση εκπόνησης
Ερευνητικής Διπλωματικής Εργασίας/Project, θα παρακολουθήσουν δύο (2) επιπλέον υποχρεωτικά μαθήματα
ειδίκευσης, που αντιστοιχούν αθροιστικά σε 15 πιστωτικές μονάδες.
- οι φοιτητές, που δήλωσαν πρόθεση εκπόνησης Διπλωματικής Εργασίας/Project και η ερευνητική τους πρό-
ταση έτυχε της αποδοχής από την Σ.Ε. ή άλλη επιτροπή
που έχει οριστεί σχετικά από τη Σ.Ε., αναλαμβάνουν να
εκπονήσουν Ερευνητική Διπλωματική Εργασία/Project,
που αντιστοιχεί σε 15 πιστωτικές μονάδες. Σε διαφορετική περίπτωση, θα παρακολουθήσουν δύο (2) επιπλέον
υποχρεωτικά μαθήματα ειδίκευσης, που αντιστοιχούν
αθροιστικά σε 15 πιστωτικές μονάδες.
Πρόγραμμα Μαθημάτων Γ’ εξαμήνου για Φοιτητές
χωρίς ειδίκευση
- Κατά την πρώτη περίοδο του Γ’ εξαμήνου που ξεκινά
στο πρώτο 15ήμερο του Σεπτεμβρίου και λήγει σε επτά
(7) εβδομάδες από την έναρξη του (μαζί με την εβδομάδα
εξετάσεων), οι φοιτητές καλούνται να επιλέξουν δύο (2)
μαθήματα της επιλογής τους από τα διαθέσιμα μαθήματα
των λειτουργούντων ειδικεύσεων της 1ης περιόδου, που
ανήκουν σε διαφορετικές ειδικεύσεις και αντιστοιχούν
αθροιστικά σε 15 πιστωτικές μονάδες. Σε περίπτωση
λειτουργίας μόνο μιας ειδίκευσης, τότε υποχρεωτικά
επιλέγονται τα μαθήματα της συγκεκριμένης ειδίκευσης.
- Για το υπόλοιπο χρονικό διάστημα του Γ’ εξαμήνου
- οι φοιτητές, που δεν δήλωσαν πρόθεση εκπόνησης
Διπλωματικής Εργασίας/Project, θα παρακολουθήσουν
επιπλέον δύο (2) μαθήματα της επιλογής τους από τα διαθέσιμα μαθήματα των λειτουργούντων ειδικεύσεων της
2ης περιόδου, που ανήκουν σε διαφορετικές ειδικεύσεις
και αντιστοιχούν αθροιστικά σε 15 πιστωτικές μονάδες.
Σε περίπτωση λειτουργίας μόνο μιας ειδίκευσης, τότε
υποχρεωτικά επιλέγονται τα μαθήματα της λειτουργούσας ειδίκευσης.
- οι φοιτητές, που δήλωσαν πρόθεση εκπόνησης Ερευνητικής Διπλωματικής Εργασίας/Project και η ερευνη-
τική τους πρόταση έτυχε της αποδοχής από την Σ.Ε. ή
άλλης επιτροπής, που έχει οριστεί σχετικά από τη Σ.Ε.,
θα εκπονήσουν Διπλωματική Εργασία που αντιστοιχεί
σε 15 πιστωτικές μονάδες. Σε διαφορετική περίπτωση,
θα παρακολουθήσουν δύο (2) επιπλέον μαθήματα της
επιλογής τους, που ανήκουν σε διαφορετικές ενεργές
ειδικεύσεις και αντιστοιχούν αθροιστικά σε 15 πιστωτικές μονάδες. Σε περίπτωση λειτουργίας μόνο μιας ειδί-
κευσης, τότε υποχρεωτικά επιλέγονται τα μαθήματα της
συγκεκριμένης ειδίκευσης.
Το συνολικό πρόγραμμα των μαθημάτων του ΠΜΣ
παρατίθεται στον πίνακα που ακολουθεί:
ΠΡΟΠΑΡΑΣΚΕΥΑΣΤΙΚΑ ΜΑΘΗΜΑΤΑ
Α/Α
Κωδικός
Μάθημα
ECTS
MBA_PREP_1.1
Εισαγωγή στην Οικονομική Επιστήμη και Πρακτική
MBA_PREP_1.2
Εισαγωγή στη Λογιστική
MBA_PREP_1.3
Εισαγωγή στη Διοικητικές Λειτουργίες
Α’ Εξάμηνο (Μαθήματα Κορμού)
Α/Α
Κωδικός
Μάθημα
ECTS
MBA_CORE_1.1
Οικονομική των Επιχειρήσεων
MBA_CORE_1.2
Χρηματοοικονομική και Διοικητική Λογιστική
MBA_CORE_1.3
Ποσοτικές Μέθοδοι για τη Λήψη Επιχειρηματικών
Αποφάσεων
MBA_CORE_1.4
Οργανωσιακή Συμπεριφορά και Διοίκηση Ανθρώπινων
Πόρων
MBA_CORE_1.5
Εταιρική κοινωνική ευθύνη και Αειφόρος Ανάπτυξη
MBA_CORE_1.6
Ακαδημαϊκές Ικανότητες
Σύνολο Πιστωτικών Μονάδων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Β’ Εξάμηνο (Μαθήματα Κορμού)
Α/Α
Κωδικός
Μάθημα
ECTS
MBA_CORE_2.1
Χρηματοοικονομική Διοίκηση
MBA_CORE_2.2
Διοίκηση Μάρκετινγκ
MBA_CORE_2.3
Ηγεσία και Διοίκηση Αλλαγής
MBA_CORE_2.4
Τεχνολογίες Υποστήριξης Διοικητικών Αποφάσεων
MBA_CORE_2.5
Στρατηγικό Μάνατζμεντ
MBA_CORE_2.6
Ερευνητική Μεθοδολογία
Σύνολο Πιστωτικών Μονάδων
Γ’ Εξάμηνο (Ειδίκευση: Διοικητική των Επιχειρήσεων και Επιχειρηματικότητα)
Α/Α
Κωδικός
Μάθημα
ECTS
1η περίοδος
MBA_EM_3.1
Επιχειρηματικότητα και Ανάπτυξη Επιχειρηματικών Σχεδίων
MBA_EM_3.2
Διοίκηση Ψηφιακών Επιχειρήσεων
2η περίοδος
Επιλογή 1
MBA_EM_3.3
Διοίκηση Διεθνών Επιχειρήσεων
MBA_EM_3.4
Διοίκηση Λειτουργιών και Εφοδιαστικής Αλυσίδας
Επιλογή 2
MBA_3.5
Ερευνητική Διπλωματική Εργασία ή Project
Σύνολο Πιστωτικών Μονάδων
Γ’ Εξάμηνο (Ειδίκευση: Μάρκετινγκ και Ψηφιακά Μέσα)
Α/Α
Κωδικός
Μάθημα
ECTS
1η περίοδος
MBA_ΜΚΤ_3.1
Συμπεριφορά Καταναλωτή και Διαχείριση Εμπειρίας Πελάτη
MBA_ΜΚΤ_3.2
Ψηφιακό Μάρκετινγκ και Αναλυτική Διαδικτύου
2η περίοδος
Επιλογή 1
MBA_MΚΤ_3.3
Ολοκληρωμένη Επικοινωνία Μάρκετινγκ
MBA_MΚΤ_3.4
Διεθνές και Διεπιχειρησιακό Μάρκετινγκ
Επιλογή 2
MBA_3.5
Ερευνητική Διπλωματική Εργασία ή Project
Σύνολο Πιστωτικών Μονάδων
Γ’ Εξάμηνο (Ειδίκευση: Χρηματοοικονομική Διοίκηση και Λογιστική)
Α/Α
Κωδικός
Μάθημα
ECTS
1η περίοδος
MBA_FMA_3.1
Ανάλυση Εταιρικής Επίδοσης και Εταιρική Διακυβέρνηση
MBA_FMA_3.2
Αξιολόγηση Επενδύσεων και Μελέτες Σκοπιμότητας
2η περίοδος
Επιλογή 1
MBA_FMA_3.3
Διοίκηση Χαρτοφυλακίου
MBA_EMA_3.4
Προχωρημένα Συστήματα Ελέγχου Διοίκησης
Επιλογή 2
MBA_3.5
Ερευνητική Διπλωματική Εργασία ή Project
Σύνολο Πιστωτικών Μονάδων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Γ’ Εξάμηνο (Χωρίς ειδίκευση)
Α/Α
Κωδικός
Μάθημα
ECTS
1η περίοδος
Επιλογή ενός μαθήματος από τα μαθήματα των ειδικεύσεων του Γ’
εξαμήνου 1ης περιόδου
Επιλογή ενός μαθήματος από τα μαθήματα των ειδικεύσεων του Γ’
εξαμήνου 1ης περιόδου (διαφορετικής ειδίκευσης από το προηγούμενο
μάθημα)
2η περίοδος
Επιλογή 1
Επιλογή ενός μαθήματος από τα μαθήματα των ειδικεύσεων του Γ’
εξαμήνου 2ης περιόδου
Επιλογή ενός μαθήματος από τα μαθήματα των ειδικεύσεων του Γ’
εξαμήνου 2ης περιόδου (διαφορετικής ειδίκευσης από το προηγούμενο
μάθημα)
Επιλογή 2
Ερευνητική Διπλωματική Εργασία ή Project
Σύνολο Πιστωτικών Μονάδων
ΓΕΝΙΚΟ ΣΥΝΟΛΟ
Πρόγραμμα Μαθημάτων Γ’ εξαμήνου Χωρίς Ενεργές Ειδικεύσεις
Στην περίπτωση μη λειτουργίας των ειδικεύσεων του ΠΜΣ σε ένα κύκλο φοίτησης, καθ’ οιανδήποτε τρόπο, οι
φοιτητές, για την ολοκλήρωση των υποχρεώσεων του ΠΜΣ θα ακολουθήσουν το κάτωθι πρόγραμμα σπουδών.
- Κατά την πρώτη περίοδο του Γ’ εξαμήνου που ξεκινά στο πρώτο 15ήμερο του Σεπτεμβρίου και λήγει σε επτά (7)
εβδομάδες από την έναρξη του (μαζί με την εβδομάδα εξετάσεων), οι φοιτητές καλούνται να παρακολουθήσουν
τα μαθήματα: 1) Διοίκηση Ψηφιακών Επιχειρήσεων και 2) Αξιολόγηση Επενδύσεων και Μελέτες Σκοπιμότητας, που
αντιστοιχούν αθροιστικά σε 15 πιστωτικές μονάδες.
- Για το υπόλοιπο χρονικό διάστημα του Γ’ εξαμήνου
- οι φοιτητές, που δεν δήλωσαν πρόθεση εκπόνησης Διπλωματικής Εργασίας/Project, θα παρακολουθήσουν
επιπλέον τα μαθήματα: 1) Ψηφιακό Μάρκετινγκ και Αναλυτική Διαδικτύου και 2) Διεθνές και Διεπιχειρησιακό Μάρκετινγκ, που αντιστοιχούν αθροιστικά σε 15 πιστωτικές μονάδες.
- οι φοιτητές, που δήλωσαν πρόθεση εκπόνησης Ερευνητικής Διπλωματικής Εργασίας/Project και η ερευνητική
τους πρόταση έτυχε της αποδοχής από την Σ.Ε. ή άλλης επιτροπής που έχει οριστεί σχετικά από τη Σ.Ε., θα εκπονήσουν Διπλωματική Εργασία που αντιστοιχεί σε 15 πιστωτικές μονάδες. Σε διαφορετική περίπτωση, θα παρακο-
λουθήσουν τα μαθήματα: 1) Ψηφιακό Μάρκετινγκ και Αναλυτική Διαδικτύου και 2) Διεθνές και Διεπιχειρησιακό
Μάρκετινγκ, που αντιστοιχούν αθροιστικά σε 15 πιστωτικές μονάδες.
Οι μεταπτυχιακοί φοιτητές δύνανται να εκπονούν ερευνητική διπλωματική εργασία/πρότζεκτ σε θέμα συναφές
με τα γνωστικά αντικείμενα της ειδίκευσης που παρακολουθούν. Ο τρόπος επιλογής των διπλωματικών εργασιών,
καθώς και ο κανονισμός εκπόνησής τους περιγράφεται σε ξεχωριστό έντυπο το οποίο θα είναι διαθέσιμο στην
ιστοσελίδα του ΠΜΣ.
Οι μεταπτυχιακοί φοιτητές προβλέπεται επίσης να παρακολουθούν στη διάρκεια του εκπαίδευσής τους διαλέξεις
από αναγνωρισμένου κύρους επιστήμονες και επαγγελματίες της ημεδαπής και αλλοδαπής, που θα προσκαλούνται
για την κάλυψη, τόσο τακτικών εκπαιδευτικών αναγκών, όσο και συμπληρωματικών διαλέξεων σε εξειδικευμένα/
σύγχρονα γνωστικά πεδία των μαθημάτων του Π.Μ.Σ.
Αναλυτική περιγραφή των μαθημάτων:
ΠΡΟΠΑΡΑΣΚΕΥΑΣΤΙΚΑ ΜΑΘΗΜΑΤΑ
0.1. ΕΙΣΑΓΩΓΗ ΣΤΗΝ ΟΙΚΟΝΟΜΙΚΗ ΕΠΙΣΤΗΜΗ ΚΑΙ ΠΡΑΚΤΙΚΗ
Σκοπός του προπαρασκευαστικού αυτού μαθήματος είναι η περιγραφή και η ανάλυση με απλό, αλλά όχι απλοϊκό,
τρόπο των βασικών μηχανισμών της αγοράς. Η διαμόρφωση των οικονομικών μεγεθών, π.χ. του όγκου της παραγωγής ενός προϊόντος και της τιμής του, είναι αποτέλεσμα συγκεκριμένων μηχανισμών, καθώς και συγκεκριμένων
θεσμικών παραγόντων. Η επαρκής εξήγηση αυτών των μηχανισμών είναι η επιδίωξη των συγκεκριμένων διαλέξεων.
Δηλ. να παρουσιαστεί με σαφήνεια πώς λειτουργεί μια αγορά, ώστε να κατανοηθεί ο μηχανισμός των τιμών. Παράλληλα γίνεται μία προσπάθεια να φανεί η σημασία των κοινωνικών θεσμών για τη λειτουργία της οικονομίας. Στα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
περιεχόμενα του μαθήματος περιλαμβάνονται: Βασικές
Οικονομικές Έννοιες, Η ζήτηση των αγαθών, Η παραγωγή
της Επιχείρησης και το κόστος, Η προσφορά των αγαθών,
Ο προσδιορισμός των τιμών, Μορφές αγορών, Ακαθάριστο εγχώριο προϊόν, Το τραπεζικό σύστημα, Οικονομικές
διακυμάνσεις - Πληθωρισμός - Ανεργία κ.λπ.
0.2. ΕΙΣΑΓΩΓΗ ΣΤΗ ΛΟΓΙΣΤΙΚΗ
Σκοπός του προπαρασκευαστικού αυτού μαθήματος
είναι η εξοικείωση των φοιτητών με τις γενικές αρχές της
Χρηματοοικονομικής Λογιστικής και την Λογιστική Πρακτική. Βασιζόμενοι στην αντίληψη ότι η λογιστική στο-
χεύει στην πληροφόρηση τρίτων - ενδιαφερόμενων που
βρίσκονται είτε εντός είτε εκτός μίας οικονομικής μονάδας δίνεται έμφαση στον τρόπο αναγνώρισης, καταγρα-
φής και παρουσίασης των οικονομικών γεγονότων των
οικονομικών μονάδων. Συγκεκριμένα, παρουσιάζονται
οι λογιστικές καταστάσεις (ισολογισμός και κατάσταση
αποτελεσμάτων χρήσης), το λογιστικό κύκλωμα δηλαδή
η διαδικασία που αρχίζει από την πραγματοποίηση των
οικονομικών γεγονότων, περιλαμβάνει την καταγραφή
τους και τελειώνει με την κατάρτιση των λογιστικών καταστάσεων ενώ δίνεται ιδιαίτερη έμφαση στο θεωρητικό
υπόβαθρο στο οποίο στηρίζεται η σύγχρονη λογιστική
πρακτική (λογιστικές αρχές - υποθέσεις, ποιότητα λογιστικών αριθμών κ.λ.π.).
Πιο συγκεκριμένα περιλαμβάνει τις ακόλουθες ενότητες: Γνωριμία, Εισαγωγή στο Μάθημα (Σκοπός, Χρησιμό-
τητα, Περιεχόμενο - Περίγραμμα, Απαιτήσεις, Εξετάσεις),
Βασικές Εισαγωγικές Έννοιες (Εισαγωγή στη Λογιστική,
Λογιστικές Αρχές, Λογιστική Ισότητα), Ισολογισμός, Λογαριασμοί Ισολογισμού, Κατάσταση Αποτελεσμάτων
Χρήσης, Λογαριασμοί Εσόδων - Εξόδων, Χρέωση - Πίστωση, Λογιστικό Κύκλωμα, Ισοζύγια, Εγγραφές Προ-
σαρμογής, Κλείσιμο λογαριασμών.
0.3. ΕΙΣΑΓΩΓΗ ΣΤΗ ΔΙΟΙΚΗΤΙΚΕΣ ΛΕΙΤΟΥΡΓΙΕΣ
Σκοπός του προπαρασκευαστικού αυτού μαθήματος
είναι η εξοικείωση των φοιτητών με τις θεμελιώδεις αρχές της διαχείρισης και των κύριων διοικητικών διεργα-
σιών. Πιο συγκεκριμένα πραγματεύεται την πρακτική της
διοίκησης σε οργανισμούς και επιχειρήσεις και συνδυάζει τις βασικές θεωρίες με την τρέχουσα πρακτική, τα τρέ-
χοντα ερευνητικά δεδομένα και την εξέταση ενδεικτικών
μελετών περίπτωσης. Περιλαμβάνει τις βασικές αρχές
διοίκησης, του μάρκετινγκ, τη διοίκηση του ανθρωπίνου
δυναμικού, καθώς και τη διοίκηση συστημάτων παραγωγής και παροχής υπηρεσιών. Η ενότητα στοχεύει στην
καλλιέργεια γνώσεων και ικανοτήτων που συμβάλλουν
στην κατανόηση του εσωτερικού και εξωτερικού περιβάλλοντος της επιχείρησης, στην διαμόρφωση των πα-
ραγόντων που επηρεάζουν την ανταγωνιστικότητα της
επιχείρησης και στην ανάδειξη των ηγετικών ικανοτήτων.
Βασικοί στόχοι της Θεματικής Ενότητας είναι να παρουσιάσει: 1) τις βασικές εισαγωγικές έννοιες και θεωρίες
που αποτελούν το υπόβαθρο των γνώσεων στις οποίες
στηρίχθηκε και αναπτύχθηκε η Οργάνωση και Διοίκηση
των επιχειρήσεων μέχρι σήμερα, λαμβάνοντας υπόψη τις
προκλήσεις του σύγχρονου επιχειρηματικού περιβάλλοντος και 2) τις βασικές λειτουργίες του Μάνατζμεντ: Προ-
γραμματισμό - Οργάνωση - Καθοδήγηση - Έλεγχος, οι
οποίες υλοποιούνται σε κάθε επιχείρηση και οργανισμό
ώστε να επιτυγχάνεται η αποδοτική και αποτελεσματική
λειτουργία τους και 3) την παραγωγική διεργασία που
υλοποιείται σε κάθε επιχείρηση ή/και οργανισμό, προκειμένου να παραχθούν προϊόντα και υπηρεσίες.
2) ΜΑΘΗΜΑΤΑ ΤΟΥ ΠΜΣ
Α’ ΕΞΑΜΗΝΟ - ΜΑΘΗΜΑΤΑ ΚΟΡΜΟΥ
1.1. ΟΙΚΟΝΟΜΙΚΗ ΤΩΝ ΕΠΙΧΕΙΡΗΣΕΩΝ
Σκοπός και στόχος του μαθήματος είναι οι μεταπτυχιακοί φοιτητές:
- Να κατανοήσουν τις οικονομικές έννοιες και το πλαίσιο λειτουργίας των επιχειρήσεων από μικροοικονομικής
και μακροοικονομικής σκοπιάς.
- Να μελετήσουν και να κατανοήσουν τη λειτουργία
των οικονομικών μονάδων και του τρόπου που ισορροπούν στην αγορά
- Να κατανοήσουν τις μορφές οργάνωσης των επιχειρήσεων και το ρόλο του χρηματοπιστωτικού συστήμα-
τος στην λειτουργία της σύγχρονης οικονομίας.
- Να κάνουν χρήση οικονομικών θεωριών και μεθόδων
στην ανάλυση και διαχείριση μιας επιχείρησης ή ενός
οργανισμού.
Μετά το τέλος της μαθησιακής διαδικασίας οι φοιτητές/-τριες θα είναι σε θέση:
- Να χρησιμοποιούν οικονομικά εργαλεία και τεχνικές
για την επίλυση διαχειριστικών προβλημάτων.
- Να επιλέγουν την καλύτερη δυνατή νομική μορφή
οργάνωσης μιας νέο-ιδρυθείσας επιχείρησης.
- Να αναλύουν την έννοια του κόστους και να ξεχωρίζουν τα διάφορα είδη κόστους.
- Να υπολογίζουν το νεκρό σημείο του κύκλου εργασιών της επιχείρησης, σε μονάδες και σε αξία πωλήσεων.
- Να γνωρίζουν τον τρόπο που ισορροπεί ο καταναλωτής επιδιώκοντας την μεγιστοποίηση της χρησιμότητάς
του.
- Να γνωρίζουν τον τρόπο που ισορροπούν οι επιχειρήσεις για τη μεγιστοποίηση του κέρδους τους (θεωρία
παραγωγής, κόστους και κέρδους),
- να κατανοούν τον τρόπο που επιτυγχάνεται η μακροοικονομική ισορροπία και τα εργαλεία άσκησης νομι-
σματικής πολιτικής από τις νομισματικές αρχές.
- να αξιολογούν κριτικά τα διάφορα μακροοικονομικά
μεγέθη κατά την λήψη επιχειρηματικών αποφάσεων.
1.2. ΧΡΗΜΑΤΟΟΙΚΟΝΟΜΙΚΗ ΚΑΙ ΔΙΟΙΚΗΤΙΚΗ ΛΟΓΙΣΤΙΚΗ
Το μάθημα στοχεύει στην εξοικείωση των φοιτητών/
τριών με τις λογιστικές έννοιες και την ενσωμάτωσή τους
στη λήψη αποφάσεων. Αντικείμενα του μαθήματος είναι
η παρουσίαση της δομής των λογιστικών εργασιών, η
αναγνώριση των κύριων λογιστικών εννοιών και η μελέτη/ανάλυση των βασικών χρηματοοικονομικών κα-
ταστάσεων, ώστε να γίνει κατανοητή η συνεισφορά της
Λογιστικής στον χρηματοοικονομικό προγραμματισμό,
στην αποτίμηση και στην παρακολούθηση της οικονομικής πορείας της επιχείρησης.
Με την επιτυχή ολοκλήρωση του μαθήματος οι φοιτητές/-τριες θα είναι σε θέση να:
- αναγνωρίζουν και κατανοούν τις βασικές λογιστικές
έννοιες,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- κατανοούν τον τρόπο λειτουργίας του λογιστικού
κυκλώματος,
- συντάσσουν και ελέγχουν τη δομή των χρηματοοικονομικών καταστάσεων του Ισολογισμού και των Απο-
τελεσμάτων Χρήσης,
- κατανοούν τις μεθόδους και τα εργαλεία ανάλυσης
των λογιστικών καταστάσεων,
- αναλύουν τη οικονομική θέση μιας επιχείρησης με
χρήση βασικών αριθμοδεικτών,
- κατανοούν τις βασικές έννοιες και τις μεθόδους κοστολόγησης,
- χρησιμοποιούν σχετικές πληροφορίες και τα εργαλεία της διοικητικής λογιστικής για να σχεδιάσουν, να
υλοποιήσουν και να αξιολογήσουν το επιχειρησιακό
πρόγραμμα της μονάδας και να λάβουν βραχυχρόνιες
και μακροχρόνιες διοικητικές αποφάσεις (σύνταξη γενικού προϋπολογισμού - ανάλυση των αποκλίσεων του
προϋπολογισμού).
1.3. ΠΟΣΟΤΙΚΕΣ ΜΕΘΟΔΟΙ ΓΙΑ ΤΗ ΛΗΨΗ ΕΠΙΧΕΙΡΗΜΑΤΙΚΩΝ ΑΠΟΦΑΣΕΩΝ
Σκοπός του μαθήματος είναι να παρουσιάσει όλες τις
σύγχρονες ποσοτικές μεθόδους ανάλυσης δεδομένων
Μεθόδων (Στατιστικής Επιχειρήσεων και κριτηρίων λήψης αποφάσεων στη Διοίκηση). οι οποίες θα χρησιμο-
ποιηθούν στην ανάλυση προβλημάτων πού απαντώνται
στις Οικονομικές και Κοινωνικές Επιστήμες, στη Διοικητική των Επιχειρήσεων και στο Μάρκετινγκ. Ιδιαίτερη
έμφαση δίνεται στην περιγραφή πραγματικών περιπτώσεων, με την εφαρμογή όλων των μεθόδων γίνεται με τη
βοήθεια των γνωστών προγραμμάτων (SPSS, Excel, κ.λπ.)
ώστε να επιτευχθεί η κριτική αξιολόγηση των επαγωγικών συμπερασμάτων και η αποτελεσματική ανάπτυξη
αξιόπιστων προβλέψεων.
Με το πέρας του μαθήματος ο μεταπτυχιακός φοιτητής/ια αναμένεται να έχει αποκτήσει τις ακόλουθες
γνώσεις και ικανότητες:
- Να καταλάβουν και να αξιολογούν με κριτικό τρόπο
τις βασικές έννοιες των τρόπων μέτρησης σε κατάλληλη
κλίμακα των πληροφοριών που συναντώνται σε επιχειρηματικά προβλήματα και των μεθόδων διαχείρισης
αυτών των αριθμητικών (ποσοτικών) πληροφοριών.
- Να εμπεδώσουν τις βασικές έννοιες των μεθόδων
ανάλυσης και να είναι σε θέση να κατανοήσουν τις πιο
προχωρημένες μεθόδους.
- Να επιλέγουν και να εφαρμόζουν κατάλληλες τεχνικές ανάλυσης δεδομένων.
- Να καταλάβουν πως ένα στατιστικό υπόδειγμα χρησιμοποιείται για να περιγράψει τη σχέση μεταξύ των δια-
φόρων μεταβλητών στα πλαίσια ενός επιχειρηματικού
προβλήματος, πως εξειδικεύεται, και πως οι μεταβλητές
διακρίνονται σε εξαρτημένες και ανεξάρτητες.
- Να εφαρμόζουν τις ανάλογες στατιστικές μεθόδους
προκειμένου να εκτιμήσουν τις παραμέτρους του υποδείγματος.
- Να κατανοούν και να αναλύουν τα αποτελέσματα
των στατιστικών προγραμμάτων και να ερμηνεύουν τα
αποτελέσματα.
- Να προβαίνουν σε εκτεταμένες αναλύσεις αριθμητικών δεδομένων στα πλαίσια των γραπτών εργασιών
και της διπλωματικής εργασίας με τη βοήθεια των υπολογιστών και των σχετικών προγραμμάτων (MS Excel,
SPSS, κ.λπ.).
1.4. ΟΡΓΑΝΩΣΙΑΚΗ ΣΥΜΠΕΡΙΦΟΡΑ ΚΑΙ ΔΙΟΙΚΗΣΗ ΑΝΘΡΩΠΙΝΩΝ ΠΟΡΩΝ
Τα γεγονότα της τελευταίας δεκαπενταετίας ανάγκασαν τις εταιρείες να επανεξετάσουν τις επιχειρηματι-
κές τους προτεραιότητες και να δώσουν μεγαλύτερη
έμφαση στην αξία των πελατών, των μετόχων και των
υπαλλήλων. Φεύγουμε από την παραδοσιακή έννοια της
αξίας (Λογιστική και Χρηματοοικονομική) και θεωρούμε
τη Διαχείριση και Ανάπτυξη των Ανθρωπίνων Πόρων
κομβική παράμετρο επιβίωσης της επιχείρησης. Η ικανοποίηση των πελατών (Εσωτερικών και Εξωτερικών),
οι πρόσθετες ευκαιρίες απασχόλησης, η προστασία
του περιβάλλοντος και η συνεισφορά σε προγράμματα
των τοπικών κοινωνιών, προσδίδουν μία νέα αξία στην
επιχείρηση. Λόγω της ύφεσης οι οικονομικοί πόροι που
έχουν στη διάθεσή τους οι επιχειρήσεις είναι ιδιαίτερα
περιορισμένοι. Ακόμα πιο επιτακτική η καλύτερη δυνατή
συνεργασία των τμημάτων, με σκοπό τη μέγιστη συνεισφορά με ιδιαίτερη βαρύτητα στη αξία που προσδίδει
το τμήμα Διοίκησης και Ανάπτυξης του Ανθρωπίνου
δυναμικού. Οι πτυχές της Διαχείρισης Ανθρωπίνων πόρων μπορούν να βοηθήσουν σημαντικά τις επιχειρή-
σεις να αντιμετωπίσουν τις ανταγωνιστικές προκλήσεις
και να δημιουργήσουν πλεονέκτημα. Η ευθυγράμμιση
των στρατηγικών Διαχείρισης ΑΠ με τις επιχειρηματικές
στρατηγικές είναι από τα πιο σημαντικά ζητούμενα, διότι
συνδράμει την εταιρεία στην εφαρμογή της στρατηγικής
της. Η Διαχείριση ΑΠ για να έχει τη μέγιστη αποτελεσματικότητα, πρέπει να εντάσσεται εξ ολοκλήρου στη
διαδικασία στρατηγικής διαχείρισης της εταιρείας. Αυτό
σημαίνει ότι οι αρμόδιοι για τους ανθρώπινους πόρους
μάνατζερ πρέπει:
A. Να συμβάλουν στο στρατηγικό σχεδιασμό αφενός,
ως προς τα σχετικά με το προσωπικό ζητήματα και αφετέρου, ως προς την ικανότητα της δεξαμενής ανθρωπί-
νων πόρων να εφαρμόζει συγκεκριμένες εναλλακτικές
στρατηγικές λύσεις.
B. Να έχουν ακριβή γνώση των στρατηγικών στόχων
της επιχείρησης.
C. Να γνωρίζουν ποιοι τύποι δεξιοτήτων, συμπεριφορών και στάσεων των εργαζομένων χρειάζονται προς
στήριξη του στρατηγικού σχεδιασμού.
D. Να αναπτύσσουν προγράμματα που εξασφαλίζουν
ότι οι υπάλληλοι διαθέτουν αυτές τις δεξιότητες, συμπεριφορές και στάσεις.
Το παρόν μάθημα στοχεύει στην παροχή θεωρητικής
γνώσης για την κατανόηση της συμπεριφοράς των εργαζομένων, τη σύνδεση της θεωρητικής γνώσης με την
οργανωσιακή πραγματικότητα, βάση των πρακτικών επιπτώσεων της σχετικής θεωρίας, τη κατανόηση των βασι-
κών λειτουργιών της Διοίκησης Ανθρωπίνων Πόρων, την
εξοικείωση με τα επιμέρους εργαλεία, τις πολιτικές και
πρακτικές της Διοίκησης Ανθρωπίνων Πόρων, την προαγωγή της αναγνώρισης της πρωταρχικής σημασίας του
ανθρώπινου παράγοντα για την επιτυχημένη λειτουργία
των επιχειρήσεων και την ενίσχυση της υπευθυνότητας
και της συνεργατικότητας των συμμετεχόντων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Μετά την επιτυχή παρακολούθηση του μαθήματος
ο/η μεταπτυχιακός/ή φοιτητής/τρια θα είναι σε θέση:
- Να περιγράφει πραγματικά προβλήματα διαχείρισης
ανθρωπίνων πόρων και να προσδιορίζει την καταλληλότερη μεθοδολογική προσέγγιση και τα βήματα με τα
οποία θα προχωρήσει στην επίλυση του προβλήματος
(μεθοδολογικές προσεγγίσεις, ανάλυση της πολυπλοκότητας, εξεύρεση ικανοποιητικών διαδρομών, αξιοποίηση
εργαλείων, υλοποίηση της αλλαγής).
- Να περιγράφει τον τρόπο με τον οποίο θα αξιοποιήσει τα αποτελέσματα της επεξεργασίας των δεδομένων
του προβλήματος και να υποστηρίζει με επιχειρήματα
τις αποφάσεις που θα λάβει η προτείνει.
- Να μπορεί να αξιοποιήσει την εμπειρία ή την γνώση
από προηγούμενες περιπτώσεις οι οποίες έχουν συνάφεια με την εκάστοτε εξεταζόμενο πρόβλημα και να τις
χρησιμοποιεί προσαρμόζοντάς τες στις νέες συνθήκες
ή ιδιαιτερότητες.
- Να αναλύει τα οργανωσιακά προβλήματα και να υποστηρίζει καταλυτικά την επιτάχυνση των οργανικών δια-
δικασιών αλλαγής που ενυπάρχουν σε κάθε οργανωμένο
σύστημα.
- Να μπορεί να δημιουργεί το πλαίσιο εντός του οποίου
τα άτομα αναπτύσσουν τη δημιουργικότητά τους και
αναλαμβάνουν πρωτοβουλίες χωρίς άνωθεν κανόνες
συμπεριφοράς.
- Να χρησιμοποιεί τα κατάλληλα μεθοδολογικά εργαλεία υποστήριξης της διοίκησης και ανάπτυξης ανθρω-
πίνων πόρων.
- Να αναλύει τα δεδομένα και τα αποτελέσματα της
εφαρμογής των εργαλείων υποστήριξης της διαχείρισης
ανθρωπίνων πόρων και να προτείνει ικανοποιητικές διαδρομές επίλυσης των προβλημάτων που εξετάζει και
να επιχειρηματολογεί για την στρατηγική του επιλογή.
- Να αξιοποιεί την συνεχή ανατροφοδότηση που
προσφέρουν τα εργαλεία υποστήριξης δημιουργώντας
εναλλακτικά σενάρια αποφυγής αντιστάσεων και σημείων αδιεξόδου.
- Να αξιολογεί τα αποτελέσματα της επεξεργασίας και
να αναθεωρεί το μοντέλο που ανέπτυξε σε συνθήκες
δυναμικού περιβάλλοντος.
1.5. ΕΤΑΙΡΙΚΗ ΚΟΙΝΩΝΙΚΗ ΕΥΘΥΝΗ ΚΑΙ ΑΕΙΦΟΡΟΣ
ΑΝΑΠΤΥΞΗ
Ο στόχος αυτού του μαθήματος είναι να αναλύσει τις
έννοιες της επιχειρηματικής ηθικής, της κοινωνικής ευθύνης των επιχειρήσεων και της βιώσιμης ανάπτυξης στη
σύγχρονη πραγματικότητα, και να μπορεί να συνθέσει
αντικρουόμενες απαιτήσεις όπως την ανάγκη οικονομικής αποδοτικότητας και την υποχρέωση ηθικής και
κοινωνικά υπεύθυνης συμπεριφοράς των επιχειρήσεων, να καταδείξει τη στρατηγική σημασία της κοινωνικά
υπεύθυνης και ηθικής συμπεριφοράς για τη επιτυχία των
επιχειρήσεων και να ευαισθητοποιήσει τους φοιτητές σε
θέματα ηθικής και κοινωνικά υπεύθυνης συμπεριφοράς
από τις επιχειρήσεις, είτε ως αποδέκτες της δράσης των
επιχειρήσεων (π.χ. καταναλωτές), είτε ως στελέχη/εργαζόμενοι επιχειρήσεων.
Με την συμπλήρωση του μαθήματος οι φοιτητές θα
πρέπει να είναι σε θέση:
- Να γνωρίζουν τις έννοιες και να κατανοούν τις τάσεις
στα ζητήματα της επιχειρηματικής ηθικής, της κοινωνικής ευθύνης των επιχειρήσεων και της σύνδεσης των
παραπάνω με τη βιώσιμη ανάπτυξη,
- να γνωρίζουν τις μορφές εταιρικής κοινωνικής ευθύνης και βιωσιμότητας των επιχειρήσεων και να αναγνω-
ρίζουν, να περιγράφουν και να σχεδιάζουν επιχειρηματικές δράσεις που ανταποκρίνονται σε αυτές,
- να αξιολογούν επικοινωνιακά προγράμματα και
δράσεις επιχειρήσεων που αναφέρονται στην εταιρική
κοινωνική ευθύνη και βιώσιμη ανάπτυξη,
- να αναγνωρίζουν, να κατανοούν και να διαχειρίζονται ηθικά διλήμματα που προκύπτουν στις επιχειρήσεις,
χρησιμοποιώντας θεωρητικές προσεγγίσεις,
- να αναγνωρίζουν και να είναι σε θέση να διαχειρίζονται και να επιλύουν τα προβλήματα που παρουσιάζονται
στις σχέσεις της επιχείρησης με τα ενδιαφερόμενα μέρη.
1.6 ΑΚΑΔΗΜΑΪΚΕΣ ΙΚΑΝΟΤΗΤΕΣ (ΣΕΜΙΝΑΡΙΟ)
Στόχος του μαθήματος είναι η εξοικείωση των φοιτητών/-τριών με επιστημονικά κείμενα και αποκτούν
γνώσεις σύνταξης και συγγραφής τέτοιων κειμένων και
συγκεκριμένα των εργασιών που τους ανατίθενται μέσω
του προγράμματος σπουδών του Τμήματος. Αναπτύσσουν ικανότητες εντοπισμού και επισκόπησης της βιβλι-
ογραφίας, δόμησης της εργασίας τους (σεμιναριακής,
πτυχιακής, διπλωματικής κ.ο.κ.), χρήσης του ακαδημαϊκού λόγου και σύνταξης της βιβλιογραφίας. Καλούνται
να εφαρμόσουν αυτές τις γνώσεις (δεξιότητες) μελετώντας τα σχετικά συγγράμματα. Τέλος, παρουσιάζονται
αποτελεσματικές μέθοδοι προετοιμασίας μιας εργασίας,
καθώς και της παρουσίασής της μπροστά σε κοινό.
Στο τέλος του μαθήματος, οι φοιτήτριες και οι φοιτητές
αναμένεται να μπορούν να:
- διακρίνουν τα στοιχεία του αυθεντικού γραπτού λόγου, καθώς και τα είδη των γραπτών κειμένων,
- σχεδιάσουν ένα σχέδιο προσωπικής μελέτης και να
αναπτύξουν ένα οργανόγραμμα - ενεργειών,
- αναγνωρίσουν και να εφαρμόσουν διαφορετικά είδη
επικοινωνίας,
- αναγνωρίσουν τη σημασία της κριτικής σκέψης κατά
τη διαδικασία λήψης αποφάσεων,
- περιγράψουν με ποιους τρόπους οι επιστήμονες συνδιαλέγονται και κοινοποιούν επιστημονικά τα αποτελέ-
σματα των ερευνών τους,
- να κατονομάσουν, αναγνωρίσουν και χρησιμοποιήσουν τα διάφορα ελληνόγλωσσα και κύρια ξενόγλωσσα/
πολύγλωσσα διαδικτυακά μέσα και εργαλεία για αναζήτηση και ανεύρεση πόρων/βιβλιογραφικών τεκμηρίων,
καθώς και να αξιολογήσουν τον έγκριτο και έγκυρο χαρακτήρα των ιστοτόπων και διαδικτυακών εργαλείων,
σε συνάρτηση με τις απαιτήσεις μιας ακαδημαϊκής/επιστημονικής εργασίας,
- σχεδιάσουν και διεξάγουν μεθοδικά και αποτελεσματικά μια βιβλιογραφική αναζήτηση,
- επιλέξουν με κρίση ανάμεσα στις συγκεντρωμένες
πηγές ανάλογα με τις απαιτήσεις των μιας ακαδημαϊκής/
επιστημονικής εργασίας,
- κατανοούν τη λειτουργία των κύριων Συστημάτων
Βιβλιογραφικών Αναφορών και Παραπομπών σε χρήση
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
στις επιστημονικές δημοσιεύσεις, και να τα εφαρμόσουν
ακολουθώντας συγκεκριμένο Οδηγό εφαρμογής,
- να συντάξουν ένα πρώτο πλάνο μιας ακαδημαϊκής
εργασίας.
Β’ ΕΞΑΜΗΝΟ (ΥΠΟΧΡΕΩΤΙΚΑ ΜΑΘΗΜΑΤΑ)
2.1. ΧΡΗΜΑΤΟΟΙΚΟΝΟΜΙΚΗ ΔΙΟΙΚΗΣΗ
Σκοπός και στόχος του μαθήματος είναι οι μεταπτυχιακοί φοιτητές καθώς και τα στελέχη των επιχειρήσεων:
- Να αποκτήσουν τις απαραίτητες γνώσεις και δεξιότητες για την λήψη χρηματοοικονομικών αποφάσεων.
- Να κατανοήσουν την δομή και την λειτουργία του
Χρηματοπιστωτικού Συστήματος μιας οικονομίας.
- Να γνωρίσουν την σημασία της διαχρονικής αξίας του
χρήματος.
- Να μπορούν να αποτιμούν τους βραχυπρόθεσμους
και μακροπρόθεσμους πιστωτικούς τίτλους, όπως έντοκα γραμμάτια, ομολογίες, μετοχές κ.λπ.
- Να αναλύουν τα ισχυρά και τα αδύνατα σημεία της
επιχείρησης, τις βασικές αρχές βραχυπρόθεσμου και
μακροπρόθεσμου προγραμματισμού των αναγκών της
επιχείρησης, την έννοια του κινδύνου και τους τρόπους
αντιμετώπισής του.
- Να κατανοήσουν τις μεθόδους αξιολόγησης των
επενδύσεων.
- Να κατανοήσουν τους χρηματοοικονομικούς κινδύνους που δημιουργεί η μόχλευση και τον τρόπο με τον
οποίο η κεφαλαιακή δομή της επιχείρησης επηρεάζει το
κόστος κεφαλαίου της.
Μετά το τέλος της μαθησιακής διαδικασίας οι φοιτητές/-τριες θα είναι σε θέση:
- Να εξηγούν με κριτικό τρόπο το περιεχόμενο των
βασικών χρηματοοικονομικών αποφάσεων.
- Να χρησιμοποιούν τα χρηματοοικονομικά εργαλεία
και τεχνικές για την επίλυση διαχειριστικών προβλημάτων.
- Να εκτιμούν τα οικονομικά στοιχεία απαραίτητα για
την λήψη αποφάσεων σχετικών με τον προγραμματισμό
επενδύσεων κεφαλαίου.
- Να υπολογίζουν τις καθαρές ταμειακές ροές μιας
επένδυσης.
- Να εφαρμόζουν τις τεχνικές αξιολόγησης των επενδύσεων, σε καθεστώς βεβαιότητας/αβεβαιότητας.
- Να προσδιορίζουν το κόστος των διαφόρων πηγών
χρηματοδότησης και να αναλύουν τον τρόπο προσδιορισμού της βέλτιστης κεφαλαιακής δομής μιας εταιρείας.
- Να εξηγούν τα πλεονεκτήματα και μειονεκτήματα
των διαφόρων πολιτικών μερίσματος.
2.2. ΔΙΟΙΚΗΣΗ ΜΑΡΚΕΤΙΝΓΚ
Ο σκοπός του μαθήματος είναι η εισαγωγή των φοιτητών στην έννοια του μάρκετινγκ και η εμπέδωση και η
εφαρμογή των αρχών, μεθόδων και προβλημάτων του
μάρκετινγκ ως διοικητικής λειτουργίας που συνεισφέρει
στην αποτελεσματικότερη υλοποίηση της στρατηγικής
μιας επιχείρησης/οργανισμού. Στο μάθημα περιλαμβάνονται τα εξής θέματα: Βασικές έννοιες της διοίκησης
μάρκετινγκ, έρευνα μάρκετινγκ και συμπεριφορά πελατών, κατάτμηση της αγοράς, επιλογή αγορών-στόχων και
χάραξη στρατηγική τοποθέτησης, σχεδιασμός και εφαρμογή πολιτικής μάρκετινγκ στις περιοχές του προϊόντος/
υπηρεσίας, της μάρκας, της διανομής, της τιμολόγησης
και της προβολής.
Μετά το τέλος της μαθησιακής διαδικασίας ο/η φοιτητής/-τρια θα είναι σε θέση να:
- Κατανοεί τις βασικές έννοιες του μάρκετινγκ καθώς και
τις αντίστοιχες δεξιότητες που απαιτεί η εφαρμογή του.
- Πραγματοποιεί ανάλυση του έμμεσου και του άμεσου
περιβάλλοντος της επιχείρησης για να αξιολογεί ευκαιρίες που παρουσιάζονται στην αγορά.
- Συγκεντρώνει, αναλύει δεδομένα της αγοράς και του
περιβάλλοντος και να συντάσσει σχετικά συμπεράσματα - αναπτύσσει κατάλληλες στρατηγικές μάρκετινγκ
(τμηματοποίηση, στόχευση και τοποθέτηση) για την
καλύτερη προσαρμογή στην δυναμική των αναγκών
των πελατών και την επίτευξη των στόχων της εταιρείας.
- Χρησιμοποιεί το πλαίσιο 4P (Προϊόν, Τόπος, Τιμή και
Προώθηση) για να καθορίσει τα στοιχεία του μίγματος
μάρκετινγκ που απαιτούνται για μια επιτυχημένη προσφορά προϊόντων.
- Κατανοεί και να εφαρμόζει τα απαραίτητα βήματα
κατάστρωσης ενός σχεδίου μάρκετινγκ και να εκπονεί
ένα αποτελεσματικό σχέδιο μάρκετινγκ προϊόντων ή/
και των υπηρεσιών μιας επιχείρησης.
- Πραγματοποιεί συστάσεις επί στρατηγικών θεμάτων
της επιχείρησης και να τις επικοινωνεί με πειστικό τρόπο.
2.3. ΗΓΕΣΙΑ ΚΑΙ ΔΙΟΙΚΗΣΗ ΑΛΛΑΓΗΣ
Ο προσανατολισμός προς τη μάθηση πρέπει να αποτελεί μία από τις βασικές ικανότητες της οργάνωσης, όταν
ειδικά εστιάζουμε στη δημιουργία συγκριτικού πλεονεκτήματος μέσα από την ανάπτυξη των ανθρωπίνων
πόρων. Προκειμένου να μαθαίνουν και να αλλάζουν τα
μέλη της οργάνωσης, πρέπει να έχουν δεξιότητες στην
κατανόηση των παραδοχών, των πλαισίων, και τον κανόνων που καθοδηγούν την τρέχουσα δραστηριότητα, και
να είναι σε θέση να τις αμφισβητούν και να τις αλλάζουν
όταν αυτό είναι απαραίτητο. Με τον τρόπο αυτόν η οργάνωση μπορεί να προσαρμόζει τις εσωτερικές λειτουργίες
της ώστε να ικανοποιεί τις μεταβαλλόμενες στρατηγικές
και περιβαλλοντικές απαιτήσεις, και να αποφεύγει να
παγιδεύεται στο παρελθόν. Στην ουσία καλούνται τα
μέλη των οργανώσεων να αμφισβητήσουν τον ίδιο τον
τρόπο με τον οποίο βλέπουν και αναλογίζονται την οργανωσιακή πραγματικότητα, και να χρησιμοποιήσουν
διαφορετικές φόρμες και νοητικά μοντέλα, ώστε να
δημιουργήσουν νέες δεξιότητες, μέσω των οποίων θα
μπορέσουν να επεκτείνουν την ικανότητα που έχουν
να δημιουργούν το μέλλον. Στο μάθημα παρέχονται οι
γνώσεις για τις θεμελιώδεις και σπουδαιότερες περιοχές
της Διοίκησης και Ανάπτυξης Ανθρωπίνων πόρων σε
οργανισμούς μάθησης, χρησιμοποιώντας έννοιες από
τις επιστήμες του χάους, της πολυπλοκότητας και της
συστημικής σκέψης. Παρουσιάζονται τα όρια της έξωθεν
παρέμβασης και υπογραμμίζεται η σπουδαιότητα της
αυτο-οργάνωσης προκειμένου οι αλλαγές στις επιχειρήσεις να έχουν αποδοχή και διάρκεια.
Μετά την επιτυχή παρακολούθηση του μαθήματος ο
μεταπτυχιακός φοιτητής θα είναι σε θέση:
- Να περιγράφει πραγματικά οργανωσιακά προβλήματα και να προσδιορίζει την καταλληλότερη μεθοδολο-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
γική προσέγγιση και τα βήματα με τα οποία θα προχωρήσει στην επίλυση του προβλήματος (μεθοδολογικές
προσεγγίσεις, ανάλυση της πολυπλοκότητας, εξεύρεση
ικανοποιητικών διαδρομών, αξιοποίηση εργαλείων, υλοποίηση της αλλαγής).
- Να περιγράφει τον τρόπο με τον οποίο θα αξιοποιήσει τα αποτελέσματα της επεξεργασίας των δεδομένων
του προβλήματος και να υποστηρίζει με επιχειρήματα
τις αποφάσεις που θα λάβει η προτείνει.
- Να μπορεί να αξιοποιήσει την εμπειρία ή την γνώση
από προηγούμενες περιπτώσεις οι οποίες έχουν συνάφεια με την εκάστοτε εξεταζόμενο πρόβλημα και να τις
χρησιμοποιεί προσαρμόζοντάς τες στις νέες συνθήκες
ή ιδιαιτερότητες.
- Να αναλύει τα οργανωσιακά προβλήματα και να υποστηρίζει καταλυτικά την επιτάχυνση των οργανικών δια-
δικασιών αλλαγής που ενυπάρχουν σε κάθε οργανωμένο
σύστημα.
- Να μπορεί να δημιουργεί το πλαίσιο εντός του οποίου
τα άτομα αναπτύσσουν τη δημιουργικότητά τους και
αναλαμβάνουν πρωτοβουλίες χωρίς άνωθεν κανόνες
συμπεριφοράς.
- Να χρησιμοποιεί τα κατάλληλα μεθοδολογικά εργαλεία υποστήριξης της διοίκησης και ανάπτυξης ανθρω-
πίνων πόρων.
- Να αναλύει τα δεδομένα και τα αποτελέσματα της
εφαρμογής των εργαλείων υποστήριξης της αλλαγής
και να προτείνει ικανοποιητικές διαδρομές επίλυσης
οργανωσιακών προβλημάτων που εξετάζει και να επιχειρηματολογεί για την στρατηγική του επιλογή.
- Να αξιοποιεί την συνεχή ανατροφοδότηση που
προσφέρουν τα εργαλεία υποστήριξης δημιουργώντας
εναλλακτικά σενάρια αποφυγής αντιστάσεων και σημείων αδιεξόδου.
- Να αξιολογεί τα αποτελέσματα της επεξεργασίας και
να αναθεωρεί το μοντέλο που ανέπτυξε σε συνθήκες
δυναμικού περιβάλλοντος.
2.4. ΤΕΧΝΟΛΟΓΙΕΣ ΥΠΟΣΤΗΡΙΞΗΣ ΔΙΟΙΚΗΤΙΚΩΝ ΑΠΟΦΑΣΕΩΝ
Η λήψη αποφάσεων είναι μια ιδιαίτερα πολύπλοκη
και σημαντική δραστηριότητα για την επιτυχία των
επιχειρήσεων. Η ανάπτυξη των μεθόδων στατιστικής,
επιχειρησιακής έρευνας αλλά και αλγορίθμων τεχνητής
νοημοσύνης για την ανάλυση δεδομένων, η δυνατότητα συλλογής μεγάλων ποσοτήτων δεδομένων, κα-
θώς και η ανάπτυξη της τεχνολογίας των συστημάτων
πληροφορικής, δημιουργούν νέες προοπτικές αλλά και
απαιτήσεις στο σύγχρονο μάνατζμεντ και τη λήψη των
αποφάσεων. Πληροφοριακά συστήματα (ΣΥΑ), σχεδιάζονται και αναπτύσσονται με σκοπό την υποστήριξη
της διαδικασίας λήψης αποφάσεων στις επιχειρήσεις.
Το μάθημα εστιάζει στη διαδικασία λήψης αποφάσεων
και τη σημαντικότητα της στην αρχιτεκτονική των ΣΥΑ,
στα έμπειρα συστήματα, και μεθόδους ανάλυσης δεδομένων στατιστικής ανάλυσης και τεχνητής νοημοσύνης.
Έμφαση δίνεται στις επιχειρηματικές αποφάσεις και τη
μελέτη περιπτώσεων. Εφαρμογές των τεχνικών ανάλυσης δεδομένων γίνεται με τη χρήση συστημάτων όπως
το SPSS, Weka, Excel.
Με την επιτυχή ολοκλήρωση του μαθήματος ο μεταπτυχιακός φοιτητής/τρια θα είναι σε θέση:
- Να αντιλαμβάνονται τους όρους της τεχνολογίας των
πληροφοριών.
- Να οργανώνουν και να διαχειρίζονται έργα διαχείρισης πληροφοριακών συστημάτων.
- Να αναλύουν επιχειρηματικά δεδομένα μέσα από τα
εργαλεία ανάλυσης δεδομένων.
- Εντοπίζουν, συλλέγουν και να αναλύουν δεδομένα
επίδοσης, προκειμένου να βελτιωθεί η διαδικασία λήψης
αποφάσεων.
- Να εντρυφήσουν σε τεχνικές ανάλυσης και διαχείρισης δεδομένων, καθώς και αναλυτικά εργαλεία βασισμέ-
να στη στατιστική και επιχειρησιακή έρευνα με σκοπό τη
βέλτιστη λήψη επιχειρηματικών αποφάσεων.
- Να αξιοποιούν τα δεδομένα με έναν τρόπο ευέλικτο, αποδοτικό και αποτελεσματικό προς όφελος των
αποφάσεων.
- Να εργάζονται σύμφωνα με τους όρους της νομοθεσίας για την ασφάλεια των προσωπικών δεδομένων.
2.5. ΣΤΡΑΤΗΓΙΚΟ ΜΑΝΑΤΖΜΕΝΤ
Σκοπός αυτού του μαθήματος είναι η εξοικείωση του
φοιτητή με το θεωρητικό πλαίσιο, τα μοντέλα, τα εργαλεία και τις αναλυτικές τεχνικές που οδηγούν στην
επιτυχία ή την αποτυχία. Αναλυτικότερα, θα δοθεί η δυνατότητα ανάπτυξης κριτήριων αξιολόγησης των στρα-
τηγικών που έχουν υιοθετήσει τα διευθυντικά στελέχη
των οργανισμών και επιχειρήσεων, διαμόρφωσης στρατηγικών που μπορούν να υιοθετήσουν στο μέλλον και
κατανόησης των θεμάτων που εμπλέκονται στην υλοποίηση των συγκεκριμένων στρατηγικών. Υπάρχουν οκτώ
(8) στόχοι σε αυτό το μάθημα:
- Να αυξήσει τη γνώση των φοιτητών για τη στρατηγική διαχείριση ενός οργανισμού ή επιχείρησης και την
πολυπλοκότητα του.
- Να εξοικειώσει τους φοιτητές με την ορολογία της
στρατηγικής διαχείρισης.
- Να εισάγει τους φοιτητές στις έννοιες, τις θεωρίες και
τα εργαλεία της στρατηγικής διαχείρισης.
- Να αναπτύξει την κριτική επίγνωσης μέσα από την
εφαρμογή της θεωρίας στην πράξη.
- Να προάγει την κατανόηση της εφαρμογής των θεωριών και των εργαλείων της στρατηγικής διαχείρισης
σε ένα διεθνές πλαίσιο.
- Να συμβάλει στη βελτίωση της γραπτής και προφορικής ικανότητας επικοινωνίας των φοιτητών για την
συγκεκριμένη θεματολογία.
- Να αποκτήσουν γνώσεις αιχμής στο πεδίο.
- Να αποκτήσουν δεξιότητες αναγνώρισης, κατανόησης στρατηγικών ζητημάτων των επιχειρήσεων και να
προτείνουν λύσεις.
Μετά την ολοκλήρωση αυτής της ενότητας οι φοιτητές/-τριες θα είναι ικανοί να:
- Κατανοούν τη στρατηγική διαχείρισης ενός οργανισμού.
- Συζητούν ενεργά και κριτικά τις έννοιες της στρατηγικής διαχείρισης, ειδικότερα σε ένα διεθνές πλαίσιο.
- Προσδιορίσουν τα εργαλεία τα οποία μπορούν να
βοηθήσουν σε τμήματα στρατηγικής διαχείρισης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- Αξιολογούν κριτικά τα θεωρητικά μοντέλα της στρατηγικής και να κατανοούν τη σημασία τους σε παγκόσμιο
πλαίσιο.
- Αναλύσουν και να διερευνούν στρατηγικά θέματα
εντός των οργανισμών και να προτείνουν αποτελεσματικές λύσεις.
- Συντάσσουν και να παρουσιάζουν με μεγαλύτερη
σαφήνεια.
2.6. ΕΡΕΥΝΗΤΙΚΗ ΜΕΘΟΔΟΛΟΓΙΑ (ΣΕΜΙΝΑΡΙΟ)
Σκοπός του μαθήματος «Ερευνητική Μεθοδολογία»
είναι η κατανόηση των αρχών της έρευνα και η εμπέδωση των μεθόδων εμπειρικής έρευνας στο ευρύτερο
πεδίο της διοικητικής επιστήμης. Πιο συγκεκριμένα,
παρουσιάζονται τα βασικά στάδια εκπόνησης έρευνας
στις διοικητικές και κοινωνικές επιστήμες και τα κύρια
εργαλεία που χρησιμοποιούνται σε αυτήν. Παρέχει το
τεχνικό υπόβαθρο για τη διεξαγωγή μιας πρωτογενούς
έρευνας από την επισκόπηση της σχετικής βιβλιογραφίας και τη διατύπωση ερευνητικών υποθέσεων μέχρι τον
σχεδιασμό ερωτηματολογίου και τη λήψη αποφάσεων.
Μέσα από συγκεκριμένα παραδείγματα, παρουσιάζει
την ερμηνεία των στατιστικών συντελεστών και αποτελεσμάτων ώστε να μπορούν να συνεισφέρουν στην
αποτελεσματικότερη λήψη αποφάσεων. Αναφέρονται
οι βασικές αρχές συγγραφής και παρουσίασης μιας επιστημονικής εργασίας και θίγονται ζητήματα ερευνητικής
και επιστημονικής δεοντολογίας
Με την ολοκλήρωση του μαθήματος οι φοιτητές θα
είναι σε θέση:
- Να κατανοήσουν την έννοια της έρευνας και τις κύριες αρχές της ερευνητικής μεθοδολογίας.
- Να κατανοήσουν την αποστολή της έρευνας, τα πεδία
εφαρμογής της και τις τεχνικές που χρησιμοποιεί.
- Να σχεδιάζουν και να διεξάγουν έρευνες.
- Να αξιολογούν και να αξιοποιούν ευρήματα ερευνών
και δεδομένα ως στελέχη επιχειρήσεων.
Γ’ Εξάμηνο
ΕΙΔΙΚΕΥΣΗ: ΔΙΟΙΚΗΤΙΚΗ ΤΩΝ ΕΠΙΧΕΙΡΗΣΕΩΝ ΚΑΙ ΕΠΙΧΕΙΡΗΜΑΤΙΚΟΤΗΤΑ
3.1.1. ΕΠΙΧΕΙΡΗΜΑΤΙΚΟΤΗΤΑ ΚΑΙ ΑΝΑΠΤΥΞΗ ΕΠΙΧΕΙΡΗΜΑΤΙΚΩΝ ΣΧΕΔΙΩΝ
Σκοπός του μαθήματος είναι η ενασχόληση τόσο σε
θεωρητικό όσο και σε εφαρμοστικό επίπεδο με την
αναλυτική μελέτη του επιχειρηματικού εγχειρήματος,
αποσκοπώντας στη βελτίωση της προετοιμασίας του
μελλοντικού επιχειρηματία και την εξοικείωση του μάνατζερ και του επιχειρηματία με νέες μεθόδους και τεχνικές,
οι οποίες οδηγούν στο ανταγωνιστικό πλεονέκτημα και
την υψηλή απόδοση.
Με την επιτυχή ολοκλήρωση του μαθήματος ο φοιτητής/τρια θα είναι σε θέση να:
· Να κατανοούν τις βασικές έννοιες, τις μεθόδους και
τις τεχνικές της επιχειρηματικότητας και της καινοτομίας.
- Να αναλύουν το Επιχειρηματικό Περιβάλλον.
- Να εντοπίζουν επιχειρηματικές ευκαιρίες και τρόπους
αξιοποίησης τους.
- Να αναλύουν τα στάδια της επιχειρηματικής διαδικασίας και της διαδικασίας της καινοτομίας από την σύλλη-
ψη της επιχειρηματικής ιδέας έως και την ανάπτυξη της
επιχειρηματικής δραστηριότητας.
- Να κατανοούν τις τεχνικές επιχειρηματικού σχεδιασμού και υλοποίησης των επιχειρηματικών και καινοτο-
μικών δραστηριοτήτων.
- Να κατανοούν πως να αξιοποιούν τις πηγές χρηματοδότησης για την εκκίνηση και την ανάπτυξη της
επιχειρηματικής και της καινοτομικής δραστηριότητας.
3.1.2. ΔΙΟΙΚΗΣΗ ΨΗΦΙΑΚΩΝ ΕΠΙΧΕΙΡΗΣΕΩΝ
Η Διοίκηση Ψηφιακών Επιχειρήσεων αποτελεί ένα
σύγχρονο επιστημονικό πεδίο που πλαισιώνει των ψηφιακό μετασχηματισμό των επιχειρήσεων και την Δι-
οίκηση τους μέσα σε αυτό το πλαίσιο, όπως επίσης τα
θέματα Διοίκησης των επιχειρήσεων που ιδρύθηκαν εξ
αρχής ως ψηφιακές και τις ιδιαιτερότητες τους. Σκοπός
του μαθήματος είναι να επιδείξει το εύρος των θεμάτων
που σχετίζονται με την εξέλιξη και την σύγκλιση της Διοικητικής Επιστήμης και της Ψηφιακής Τεχνολογίας και
να κατανοήσει ο φοιτητής την σημασία της αρμονικής
διαχείρισης των επιχειρησιακών θεμάτων και της τεχνολογικής προόδου, με σκοπό την βιωσιμότητα τους μέσα
από την υιοθέτηση των νέων επιχειρηματικών μοντέλων.
Με την επιτυχή ολοκλήρωση του μαθήματος ο φοιτητής/τρια θα είναι σε θέση να:
- Να ορίσει τις επιδράσεις της ψηφιακής τεχνολογίας
στις επιχειρήσεις, να περιγράφει και να συζητάει πρωτοβουλίες επιχειρήσεων και καλές πρακτικές του ψηφιακού
επιχειρείν.
- Να περιγράφει το ηλεκτρονικό λιανικό (Β2C) και εταιρικό (Β2Β) εμπόριο, να διακρίνει τα χαρακτηριστικά τους,
και να προσδιορίζει τα κύρια επιχειρηματικά μοντέλα.
- να κατανοεί και να αναγνωρίζει παράγοντες του μάκρο-περιβάλλοντος και του επιπέδου της εσωτερικής
ωριμότητας της επιχείρησης ώστε να αντιλαμβάνεται
τις ευκαιρίες και επιλογές στο ψηφιακό επιχειρηματικό
κόσμο.
- Να αναγνωρίζει τα επιχειρηματικά μοντέλα και τις
ευκαιρίες που προσφέρουν οι ΤΠΕ για την βελτίωση του
οικοσυστήματος συνεργασίας μεταξύ των επιχειρήσεων.
- Να συνθέτει ένα στρατηγικό σχέδιο της ψηφιακής
ανάπτυξης και λειτουργίας της λαμβάνοντας υπόψη διοικητικά και τεχνολογικά θέματα.
- Να διαθέτει γνώσεις αιχμής στο πεδίο.
- Να κατέχει δεξιότητες αναγνώρισης, κατανόησης και
επίλυσης προβλημάτων των ψηφιακών επιχειρήσεων.
3.1.3. ΔΙΟΙΚΗΣΗ ΔΙΕΘΝΩΝ ΕΠΙΧΕΙΡΗΣΕΩΝ
Σκοπός του μαθήματος είναι να κατανοήσουν οι φοιτητές τη σημασία των εννοιών της παγκοσμιοποίησης
και της διεθνοποίησης των αγορών και των οικονομιών,
καθώς και το ρόλο που διαδραματίζουν αυτές στη διεθνοποίησης των επιχειρηματιών δραστηριοτήτων. Το
μάθημα χωρίζεται σε δύο ισοκατανεμημένες ενότητες
για να περιγράψει τόσο τις έννοιες του Διεθνούς Μάνατζμεντ όσο και αυτές του Διεθνούς Μάρκετινγκ, που
λειτουργούν συμπληρωματικά.
Με την επιτυχή ολοκλήρωση του μαθήματος ο φοιτητής/τρια θα είναι σε θέση:
Διεθνές Μάνατζμεντ:
- Να κατανοεί τους παράγοντες που ωθούν τις επιχειρήσεις στη διεθνοποίηση των λειτουργιών τους, να
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
διακρίνει τα σημεία που οι διεθνείς επιχειρήσεις διαφέρουν από τις εγχώριες, να περιγράφει το περιβάλλον
στο οποίο δραστηριοποιούνται οι διεθνείς επιχειρήσεις
- Να αναγνωρίζει τα επίπεδα των συμφωνιών οικονομικής ενοποίησης και την αποτελεσματικότητα των
βασικότερων από αυτές και να εμβαθύνει στα αποτελέσματα της ΕΕ και στις μελλοντικές προκλήσεις που
αντιμετωπίζει.
- Να κατανοεί τη σημασία της κουλτούρας για τη διεθνή επιχειρηματικότητα, να αναλύει τα κοινωνικά και οι-
κονομικά, πολιτικά και νομικά στοιχεία ενός πολιτισμού,
το ρόλο της τεχνολογίας στο πλαίσιο ενός πολιτισμού
και τις διαστάσεις της πολιτιστικής αξίας του Hofstede.
- Να εξηγεί τη διεθνή στρατηγική κα το διεθνές ανταγωνιστικό πλεονέκτημα και να κατανοεί και να διακρίνει
τις βασικές εταιρικές στρατηγικές διεθνοποίησης.
- Να αναγνωρίζει τη σημασία του σχεδιασμού της οργανωτικής δομής για τις διεθνείς επιχειρήσεις, να περι-
γράφει τις υφιστάμενες οργανωτικές δομές των διεθνών
επιχειρήσεων.
- Να εξηγεί τη διαδικασία λήψης αποφάσεων μεταξύ
μητρικών και θυγατρικών μονάδων μιας διεθνής επιχείρησης και να αναφέρει το ρόλο και τα είδη ελέγχου της
θυγατρικής από τη μητρική εταιρεία.
- Να συζητά τη σημασία διαμόρφωσης μιας εταιρικής
«παγκόσμιας νοοτροπίας», να εξηγεί τη σχέση μεταξύ
των στρατηγικών διεθνοποίησης και τις προσεγγίσεις
διαχείρισης του ανθρώπινου δυναμικού και εξηγεί τη
διαχείριση των υπηκόων χώρας έδρας/τρίτης χώρας και
των εκπατρισμένων.
Διεθνές Μάρκετινγκ:
- Να έχει τη δυνατότητα να διενεργεί ανάλυση ελκυστικότητας αγορών χρησιμοποιώντας κριτήρια (με
σειρά προτεραιότητας) βασικών αναγκών, γεωγραφικά,
χρηματοοικονομικά και οικονομικά κριτήρια, και τέλος
κριτήρια πολιτισμικού, πολιτικού και νομικού/κανονιστικού περιβάλλοντος.
- Να εξηγεί και να συζητά το ρόλο του μάρκετινγκ στη
λειτουργία της διεθνούς επιχείρησης και στη διαμόρφωση της επιχειρησιακής στρατηγικής.
- Να κατανοεί τη διαδικασία διοίκησης ενός διεθνούς
χαρτοφυλακίου προϊόντων και τους λόγους δυσκολίας
τυποποίησης του μίγματος μάρκετινγκ.
- Τη δυνατότητα να συμμετέχει στην ανάπτυξη του
στρατηγικού πλάνου μάρκετινγκ της διεθνούς επιχείρησης σε θέματα τιμολόγησης, προώθησης και διανομής
- Να κατανοεί την έννοια της διαχείρισης της εφοδιαστικής αλυσίδας και το ρόλο των ηλεκτρονικών αγορών
για το διεθνές σύστημα μάρκετινγκ.
Επίσης
- Να αναλύει και να αξιολογεί το θεωρητικό υπόβαθρο
του μαθήματος μέσα από την ανάλυση μελετών περίπτωσης και να παρουσιάζει τα ευρήματά του γραπτώς,
μέσα από τη συμμετοχή και τη συνεργασία με συμφοιτητές του σε ολιγομελής ομάδες,
- να εφαρμόζουν τις γνώσεις τους μέσω της εκπόνησης
διεθνούς πλάνου διεθνοποίησης μιας επιχείρησης που
δραστηριοποιείται σε συγκεκριμένη ξένη χώρα,
- να παρέχουν ειδικές γνώσεις σε θέματα αιχμής στο
Διεθνές Μάνατζμεντ και Μάρκετινγκ.
3.1.4. ΔΙΟΙΚΗΣΗ ΛΕΙΤΟΥΡΓΙΩΝ ΚΑΙ ΕΦΟΔΙΑΣΤΙΚΗΣ
ΑΛΥΣΙΔΑΣ
Η Διοίκηση Λειτουργιών και Εφοδιαστικής Αλυσίδας
(Operations and Supply chain Management) περιλαμβάνει έννοιες, μεθόδους και τεχνικές για το σχεδιασμό,
ανάλυση και βελτίωση των επιχειρησιακών δυνατοτήτων
μια επιχείρησης είτε αφορούν το παραγωγικό είτε το
μεταφορικό έργο. Ενώ παλαιότερα η αντιμετώπισης των
παραγωγικών συστημάτων ήταν διακριτή με τα συστήματα μεταφοράς, έγινε αντιληπτό στην κοινότητα της δι-
οικητικής επιστήμης ότι είναι αλληλένδετα και θα πρέπει
να αντιμετωπιστούν ολοκληρωμένα και με ενιαίο τρόπο.
Συνεπώς, το βασικό πεδίο μελέτης του μαθήματος είναι
η παραγωγή, μεταποίηση, συναρμολόγηση και μεταφορά προϊόντων από σημεία προσφοράς στα σημεία
ζήτησης. Τα θέματα που καλύπτονται είναι οργανωμένα
σε τρεις βασικές κατηγορίες: (α) διοίκηση λειτουργιών
(β) διοίκηση εφοδιαστικής αλυσίδας και (γ) ο ρόλος της
τεχνολογίας και των πληροφοριακών συστημάτων στην
διοίκηση λειτουργικών και εφοδιαστικής αλυσίδας. Το
μάθημα υποστηρίζεται από μελέτες περίπτωσης της
βιομηχανίας της παροχής μεταφορικών εργασιών.
Με την επιτυχή ολοκλήρωση του μαθήματος, ο/η φοιτητής/-τρια θα είναι ικανός/ή να:
- Κατανοεί και να αξιολογεί κριτικά τη σημασία της
λειτουργίας της παραγωγής προϊόντων ή/και της παροχής υπηρεσιών στο πλαίσιο της αλυσίδας αξίας της
επιχείρησης.
- κατανοεί την ανάγκη του προγραμματισμού στη διοίκηση λειτουργιών,
- περιγράφει και να εφαρμόζει τις τεχνικές βραχυπρόθεσμου, μεσοπρόθεσμου και μακροπρόθεσμου προ-
γραμματισμού για τη στη διοίκηση λειτουργιών,
- αποτυπώνει μια διαδικασία και να την ενδυναμώνει
με ποσοτικές παραμέτρους ώστε να μπορεί να την αναλύει και να λαμβάνει αποφάσεις,
- αντιλαμβάνεται την σημασία της διοίκησης των λειτουργιών στα πλαίσια της εφοδιαστικής αλυσίδας και
να αναλύει συστηματικά το ρόλο των εμπλεκόμενων,
- αναλύει και να αξιολογεί τις διαφορετικές απαιτήσεις
που επικρατούν σε κάθε εφοδιαστική αλυσίδα,
Γ’ Εξάμηνο
ΕΙΔΙΚΕΥΣΗ: ΜΑΡΚΕΤΙΝΓΚ ΚΑΙ ΨΗΦΙΑΚΩΝ ΜΕΣΩΝ
3.2.1. ΣΥΜΠΕΡΙΦΟΡΑ ΚΑΤΑΝΑΛΩΤΗ ΚΑΙ ΔΙΑΧΕΙΡΙΣΗ
ΕΜΠΕΙΡΙΑΣ ΠΕΛΑΤΗ
Σκοπός του μαθήματος είναι η εμβάθυνση των γνώσεων της επιστήμης του μάρκετινγκ όσον αφορά τη συ-
μπεριφορά και την εμπειρία του καταναλωτή. Στόχος
είναι να γίνει αντιληπτό πως οι καταναλωτές επιλέγουν,
αγοράζουν και χρησιμοποιούν προϊόντα και υπηρεσίες
και ποιοι είναι οι παράγοντες που μπορούν να επηρεάσουν την αγοραστική απόφαση και πως.
Συγκεκριμένα στόχος είναι να γίνει αντιληπτό πως οι
επιχειρήσεις συγκεντρώνουν πληροφορίες για τη συμπεριφορά των καταναλωτών και τις χρησιμοποιούν για την
χάραξη στρατηγικής μάρκετινγκ. Επίσης, είναι σημαντικό
να γίνουν κατανοητά ποια είναι τα βήματα της διαδικασίας λήψης αγοραστικής απόφασης, ποιοι παράγοντες
επηρεάζουν την διαδικασία αυτή σε κάθε στάδιο και πως
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
(π.χ. κίνητρα, οικογένεια, αντίληψη, μάθηση, στάσεις),
ποια είναι η σχέση της συμπεριφοράς καταναλωτή με
τις άλλες κοινωνικές επιστήμες (π.χ. κοινωνιολογία, ψυχολογία), ποια υποδείγματα συμπεριφοράς καταναλωτή
υπάρχουν και πως αυτά συνδυάζονται για να μελετηθεί
η συνολική συμπεριφορά.
Επίσης, όσον αφορά την εμπειρία του πελάτη σκοπός
είναι να γίνει αντιληπτό τι είναι η εμπειρία του πελάτη,
ποια είναι η ιστορία της έννοιας και πως διαμορφώνεται
σήμερα, γιατί είναι σημαντικό να την μελετούμε και πως
μπορούμε να την καλυτερεύσουμε. Τέλος, σκοπός είναι
να αναλυθούν τα σχεδιαγράμματα ροής διαδικασίας και
το ταξίδι του πελάτη και να μελετηθεί η χρήση τους από
τις επιχειρήσεις για να παρέχουν εξαιρετικές εμπειρίες.
Μετά το τέλος των μαθημάτων, οι φοιτητές-τριες θα
πρέπει να γνωρίζουν:
- Τι είναι συμπεριφορά καταναλωτή και ποια είναι η
σχέση της με τις άλλες κοινωνικές επιστήμες.
- Τι υποδείγματα συμπεριφοράς καταναλωτή υπάρχουν.
- Τι περιλαμβάνει η έρευνα στο χώρο της συμπεριφοράς καταναλωτή.
- Τι είδη αγοραστικών αποφάσεων υπάρχουν και πως
δομείται η διαδικασία λήψης αγοραστικής απόφασης.
- Ποιοι περιβαλλοντικοί παράγοντες επηρεάζουν τη
διαδικασία αγοραστικής απόφασης και πως.
- Ποιοι ψυχολογικοί παράγοντες επηρεάζουν τη διαδικασία αγοραστικής απόφασης και πως.
- Ποιοι περιστασιακοί παράγοντες επηρεάζουν τη διαδικασία αγοραστικής απόφασης και πως.
- Τι είναι η εμπειρία του καταναλωτή στις υπηρεσίες
και ποια η ιστορία της έννοιας.
- Γιατί είναι σημαντική και τι παραδείγματα εξαιρετικής
εμπειρίας υπάρχουν.
- Πως μπορούμε να καλυτερεύσουμε την εμπειρία του
πελάτη.
- Ποιες είναι οι βασικές έννοιες που σχετίζονται με την
πελατειακή εμπειρία και πως χρησιμοποιούνται στη διοίκηση εμπειρίας του πελάτη.
- Τι είναι το σχεδιάγραμμα ροής διαδικασίας και πως
επηρεάζει την εμπειρία του πελάτη.
- Τι είναι και πως σχεδιάζεται το ταξίδι του καταναλωτή.
3.2.2. ΨΗΦΙΑΚΟ ΜΑΡΚΕΤΙΝΓΚ ΚΑΙ ΑΝΑΛΥΤΙΚΗ ΔΙΑΔΙΚΤΥΟΥ
Στόχος του μαθήματος είναι η διερεύνηση της επίδραση του Διαδικτύου, των ψηφιακών και κοινωνικών
μέσων, και των αναδυόμενων τεχνολογικών καινοτομιών στο μάρκετινγκ αγαθών και υπηρεσιών. Εξετάζει
την ανταπόκριση των καταναλωτών σε αυτές τις καινοτομίες και τους παράγοντες που οδηγούν στην υιο-
θέτηση αυτών των νέων τεχνολογιών. Οι φοιτητές θα
εξετάσουν τις ψηφιακές τεχνολογίες και τον αντίκτυπό
τους στην απόκτηση πελατών, τη διατήρηση πελατών
και την ανάπτυξη πελατών. Το μεταβαλλόμενο τεχνολογικό περιβάλλον επιβάλει ότι οι επαγγελματίες του
μάρκετινγκ πρέπει να κατανοήσουν τον τρόπο με τον
οποίο οι εταιρείες αλληλεπιδρούν με την αγορά και πώς
οι εταιρείες εκμεταλλεύονται τις νέες τεχνολογίες για να
βελτιώσουν τις στρατηγικές μάρκετινγκ. Τέλος, δίνεται
έμφαση στη χρήση σύγχρονων εφαρμογών ψηφιακού
μάρκετινγκ στο αναδυόμενο ηλεκτρονικό περιβάλλον.
Μέχρι το τέλος του μαθήματος, οι φοιτητές/τριες θα
είναι σε θέση:
- Να κατανοούν την εφαρμογή των τελευταίων ψηφιακών τεχνολογιών στο μάρκετινγκ, όπως αναλυτικά
δεδομένα μεγάλου όγκου, τεχνητή νοημοσύνη, εικονική
και επαυξημένη πραγματικότητα.
- Να αντιλαμβάνονται τον αντίκτυπο των νέων ψηφιακών τεχνολογιών στις εμπειρίες των καταναλωτών.
- Να αξιολογήσουν κριτικά τις ευκαιρίες και τις απειλές
των νέων ψηφιακών τεχνολογιών.
- Να αξιολογήσουν κριτικά τον ρόλο των ψηφιακών
τεχνολογιών όπως η τεχνητή νοημοσύνη, το διαδίκτυο
των πραγμάτων, η εικονική και η επαυξημένη πραγματικότητα, στην ενίσχυση των εμπειριών των πελατών και
της αποτελεσματικότητας του μάρκετινγκ.
- Να επιλέγουν και να συνδυάζουν τα κατάλληλα εργαλεία ανάλογα με τους στόχους μάρκετινγκ και τα δε-
δομένα της αγοράς.
- Να συνθέτουν όλα τα παραπάνω σε ένα e-marketing
plan.
- Να αξιολογούν την αποτελεσματικότητα των ενεργειών ψηφιακού μάρκετινγκ.
- Να κατανοούν και να αξιολογούν κριτικά την ηθική
της εφαρμογής νέων ψηφιακών τεχνολογιών στο μάρκετινγκ.
3.2.3. ΟΛΟΚΛΗΡΩΜΕΝΗ ΕΠΙΚΟΙΝΩΝΙΑ ΜΑΡΚΕΤΙΝΓΚ
H Ολοκληρωμένη Επικοινωνία Μάρκετινγκ (IMC) είναι
μια προσέγγιση προς την επικοινωνία μάρκετινγκ που
εξετάζει όλα τα στοιχεία της, όπως διαφήμιση, δημόσιες σχέσεις, μέσα κοινωνικής δικτύωσης, προωθήσεις
πωλήσεων, προσωπικές πωλήσεις, διαχείριση εμπειρίας πελατών, ως ένα ενιαίο σύστημα οικοδόμησης ενός
εμπορικού σήματος. Χρησιμοποιεί ξεχωριστά κανάλια
μέσων ενημέρωσης με ενορχηστρωμένο τρόπο που
παρέχει το οργανωσιακό μήνυμα σαν «ένα όραμα, μία
φωνή». Επιτρέπει σε δημόσιους και ιδιωτικούς οργανισμούς και επιχειρήσεις να προσφέρουν μια συναρπα-
στική και απρόσκοπτη εμπειρία στους καταναλωτές,
επιλέγοντας την εικόνα ενός οργανισμού, ενισχύοντας
τη θετική φήμη του και οικοδομώντας βιώσιμες σχέσεις
με τα ενδιαφερόμενα μέρη. Το μάθημα εισάγει τις αρχές
και τη φιλοσοφία της ΟΕΜ και εξοικειώνει τους συμμετέχοντες με τα εργαλεία του.
Με την επιτυχή ολοκλήρωση του μαθήματος ο φοιτητής/τρια θα είναι σε θέση να:
- Έχουν κριτική κατανόηση των Ολοκληρωμένων
Επικοινωνιών Μάρκετινγκ και να μπορούν να αναγνωρίσουν τις κύριες σχέσεις μεταξύ των βασικών ενδιαφε-
ρόμενων μερών.
- Μπορούν να εξηγήσουν πώς μια οργάνωση επικοινωνεί με τους καταναλωτές και είναι προσεκτική στις αγο-
ρές μέσω του μίγματος των επικοινωνιών μάρκετινγκ.
- Έχουν αποκτήσει τις ειδικές γνώσεις για να μπορούν
να αναγνωρίσουν τα κίνητρα των καταναλωτών ώστε
να εξασφαλίζουν ότι τα σχέδια επικοινωνίας μάρκετινγκ
είναι επαρκώς τεκμηριωμένα.
- Έχουν ικανότητα σχεδιασμού και ανάπτυξης αποτελεσματικών σχεδίων επικοινωνιών μάρκετινγκ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- Έχουν ικανότητα δημιουργίας ενός συστήματος υλοποίησης, αξιολόγησης και ελέγχου της στρατηγικής των
επικοινωνιών μάρκετινγκ.
- Έχουν ικανότητα κατανόησης της επικοινωνίας στο
περιβάλλον των νέων ψηφιακών τεχνολογιών.
- Έχουν ικανότητα ανάλυσης δεδομένων από τα κοινωνικά μέσα, αναγνώρισης κατάλληλων αναλυτικών
εργαλείων και εφαρμογής των καλύτερων πρακτικών
σε συστάσεις στρατηγικής επικοινωνίας μάρκετινγκ.
3.2.4. ΔΙΕΘΝΕΣ ΚΑΙ ΔΙΕΠΙΧΕΙΡΗΣΙΑΚΟ ΜΑΡΚΕΤΙΝΓΚ
Σκοπός του μαθήματος είναι να εξετάσει τον τρόπο με τον οποίο οι εταιρείες εισέρχονται στις διεθνείς
αγορές και τις επιλογές τους για την τυποποίηση ή την
προσαρμογή του μείγματος μάρκετινγκ. Ο φοιτητής θα
εκπαιδευτεί στον τρόπο αντιμετώπισης ενός άγνωστου
περιβάλλον αγοράς, θα αποκτήσει δεξιότητες στη χρήση διαδικτυακών διεθνών βάσεων δεδομένων και θα
παρουσιάσει, μέσα από μια ομαδική εργασία, τη στρατηγική μάρκετινγκ ενός καταναλωτικού/βιομηχανικού
προϊόντος που είτε εξάγεται σε μια αγορά του εξωτερικού, είτε εισάγετε στην Ελλάδα.
Ιδιαίτερη σημασία θα δοθεί στην διεθνοποίηση βιομηχανικών προϊόντων σε σύγκριση με τα καταναλωτικά
προϊόντα.
Με την ολοκλήρωση του μαθήματος οι φοιτητές/-τριες
θα είναι σε θέση να:
- Εκτιμούν και κατανοούν τις διαφορές και τις ομοιότητες στην ανάπτυξη στρατηγικών μάρκετινγκ μεταξύ
χωρών διαφορετικού πολιτισμικού υποβάθρου.
- Κατανοούν τους παράγοντες που υποστηρίζουν ή
παρεμποδίζουν τις δραστηριότητες μάρκετινγκ σε μια
διεθνή αγορά (εμπορικές πολιτικές άλλων χωρών δασμολογικοί και μη δασμολογικοί παράγοντες.
- Αναλύουν εις βάθος την αγοραστική συμπεριφορά
τόσο των καταναλωτών όσο και των οργανισμών και τις
παραμέτρους της.
- Προσαρμόζουν το μείγμα μάρκετινγκ στις συγκεκριμένες ανάγκες των χωρών προορισμού.
- Αναπτύσσουν δεξιότητες στη χρήση διαδικτυακών
διεθνών βάσεων δεδομένων και να γνωρίζουν ποιες πληροφορίες είναι σημαντικές σε κάθε αγορά που δραστη-
ριοποιείται η επιχείρηση, ανάλογα με το σύστημα αξιών
(culture) και τις ιδιαιτερότητες κάθε χώρας και αγοράς.
- Εφαρμόζουν τις γνώσεις τους μέσω της εκπόνησης
διεθνούς πλάνου μάρκετινγκ ενός προϊόντος ή μιας υπηρεσίας που πρόκειται να εισαχθούν σε μια συγκεκριμένη
ξένη χώρα.
- παρέχουν ειδικές γνώσεις σε θέματα αιχμής στο Διεθνές και Διεπιχειρησιακό Μάρκετινγκ.
Γ’ ΕΞΑΜΗΝΟ
ΕΙΔΙΚΕΥΣΗ: ΧΡΗΜΑΤΟΟΙΚΟΝΟΜΙΚΗΣ ΔΙΟΙΚΗΣΗΣ ΚΑΙ
ΛΟΓΙΣΤΙΚΗΣ
3.3.1. ΑΝΑΛΥΣΗ ΕΤΑΙΡΙΚΗΣ ΕΠΙΔΟΣΗΣ ΚΑΙ ΕΤΑΙΡΙΚΗ
ΔΙΑΚΥΒΕΡΝΗΣΗ
Σκοπός του μαθήματος είναι η εξοικείωση των συμμετεχόντων με τις μεθόδους ανάλυσης και ερμηνείας
της οικονομικής θέσης των επιχειρήσεων καθώς και η
εισαγωγή τους στο αντικείμενο της εταιρικής διακυβέρνησης και της βιωσιμότητας.
Με την ολοκλήρωση των διαλέξεων οι φοιτητές/φοιτήτριες θα είναι σε θέση να:
- Γνωρίζουν τα εργαλεία και τις μεθόδους ανάλυσης
των λογιστικών καταστάσεων.
- Αναπτύσσουν την κριτική τους σκέψη και τις ιδέες
τους ως αφορά στην ερμηνεία των οικονομικών αποτελεσμάτων μιας επιχείρησης.
- Συνδυάζουν εξειδικευμένες γνώσεις ώστε να τεκμηριώνουν τις απόψεις τους ως προς την βιωσιμότητα
μιας επιχείρησης.
- Παραθέτουν επιχειρήματα ως προς την γενική εικόνα
μιας επιχείρησης, την οικονομική της κατάσταση αλλά
και το επίπεδο εταιρικής διακυβέρνησης.
- Διερευνούν διαφορετικές πηγές για να συλλέξουν δεδομένα, να συνθέσουν πληροφορίες και να καταλήξουν
σε συμπεράσματα με αυτόνομο τρόπο σχετικά με την
πορεία μιας επιχείρησης, την ικανότητα κερδοφορίας
της, την αξιολόγηση των κινδύνων και την μελλοντική
της εξέλιξη.
3.3.2. ΑΞΙΟΛΟΓΗΣΗ ΕΠΕΝΔΥΣΕΩΝ ΚΑΙ ΜΕΛΕΤΕΣ ΣΚΟΠΙΜΟΤΗΤΑΣ
Ο σκοπός του μαθήματος αυτού είναι η παρουσίαση
των βασικών μεθόδων Αξιολόγησης Επενδύσεων, όπως
επίσης και στη εκπόνηση της Προμελέτης και Μελέτης
Σκοπιμότητας ενός Επενδυτικού Σχεδίου. Αναλυτικότερα
στόχοι του μαθήματος είναι: η εξοικείωση με βασικές
έννοιες που αφορούν τις επενδύσεις και τη σκοπιμότητα τους και να αντιληφθούν τη σημασία τους στην
οικονομική ανάπτυξη, η κατανόηση των σύγχρονων μεθοδολογιών και διαδικασιών αξιολόγησης ιδιωτικών και
δημόσιων επενδύσεων, έτσι ώστε να υπάρξει ικανότητα
εφαρμογής τους σε επενδυτικά σχέδια, η παρουσίαση
των σύγχρονων μεθοδολογιών οικονομοτεχνικών μελετών, ώστε να μπορούν να αντιμετωπίζουν ζητήματα
ανάλυσης και αξιολόγησης επενδυτικών σχεδίων.
Οι μεταπτυχιακοί φοιτητές με το πέρας του μαθήματος
αναμένεται:
- Να κατανοούν βασικές έννοιες αξιολόγησης επενδύσεων.
- Να γνωρίζουν και να αξιολογούν κριτικά τις βασικές
μεθόδους και τα κριτήρια αξιολόγησης επενδύσεων και
να μπορούν να τις εφαρμόζουν.
- Να εκτελούν Ανάλυση Κόστους-Ωφέλειας(costbenefit analysis).
- Να συντάσσουν Μελέτες σκοπιμότητας και να μπορούν να λαμβάνουν επενδυτικές αποφάσεις.
3.3.3. ΔΙΟΙΚΗΣΗ ΧΑΡΤΟΦΥΛΑΚΙΟΥ
Σκοπός του μαθήματος είναι η παροχή μιας ολοκληρωμένης κάλυψης των βασικών θεωριών, εφαρμογών και
κανόνων λήψης αποφάσεων στις χρηματοοικονομικές
επενδύσεις. Ειδικότερα, το μάθημα θα επικεντρωθεί στη
διαδικασία λήψης επενδυτικών αποφάσεων και ειδικότερα στη θεωρητική βάση και τις πρακτικές προσεγγίσεις
για τη διαχείριση επενδυτικών χαρτοφυλακίων χρηματοοικονομικών περιουσιακών στοιχείων.
Οι γνώσεις αυτές είναι ζωτικής σημασίας, καθώς τα
άτομα και οι διαχειριστές χαρτοφυλακίων θα πρέπει να
έχουν την ικανότητα να χειρίζονται αποτελεσματικά τα
εργαλεία που απαιτούνται για την επιλογή περιουσιακών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
στοιχείων, τη διαχείριση του κινδύνου και την κατασκευή
βέλτιστων χαρτοφυλακίων.
Με την επιτυχή ολοκλήρωση του μαθήματος ο φοιτητής/τρια θα είναι σε θέση να:
- Γνωρίζει και να αξιολογεί κριτικά τις διαθέσιμες τεχνικές που χρησιμοποιούνται στην επενδυτική ανάλυση
και του τρόπου με τον οποίο μπορούν να εφαρμοστούν
σε πραγματικές καταστάσεις,
- διευρύνει τις γνωστικές του δεξιότητες όσον αφορά
τις έννοιες της χρηματοοικονομικής και τον τρόπο με τον
οποίο αυτές χρησιμοποιούνται για τη λήψη επενδυτικών
αποφάσεων,
- αναπτύξει τις αναλυτικές του δεξιότητες τους όσον
αφορά τον κίνδυνο και την απόδοση, τη διαφοροποίηση, το CAPM/APT, τα περιουσιακά στοιχεία σταθερού
εισοδήματος, τα μοντέλα αποτίμησης μετοχών, την απόδοση χαρτοφυλακίου και άλλα συναφή θέματα με την
επενδυτική ανάλυση,
- ερμηνεύει και να λαμβάνει επενδυτικές αποφάσεις
βάσει τεκμηριωμένης και κριτικής προσέγγισης,
- αξιολογεί την επίδραση του χρηματοοικονομικού
κινδύνου στις επενδυτικές αποφάσεις,
- αναλύει τα κέρδη από τη διαφοροποίηση και την
κατανομή των περιουσιακών στοιχείων με τη χρήση
κατάλληλων εργαλείων,
- αναπτύξει ολοκληρωμένο σχέδιο διαχείρισης χαρτοφυλακίου που περιλαμβάνει μετοχές, στοιχεία σταθερού
εισοδήματος και εναλλακτικές επενδύσεις και αντανακλά
τους στόχους, την ανοχή στον κίνδυνο και τις συνθήκες
των μεμονωμένων και θεσμικών επενδυτών,
- αξιολογεί την απόδοση του χαρτοφυλακίου με τη
χρήση κατάλληλων μεθοδολογιών.
3.3.4. ΠΡΟΧΩΡΗΜΕΝΑ ΣΥΣΤΗΜΑΤΑ ΕΛΕΓΧΟΥ ΔΙΟΙΚΗΣΗΣ
Η λογιστική πληροφόρηση είναι ζωτικής σημασίας
για την αποτίμηση του αποτελέσματος λειτουργίας ενός
οργανισμού. H μέτρηση και ανακοίνωση των επιχειρησιακών επιδόσεων είναι βασικές δραστηριότητες και ο
συντονισμός τους συχνά γίνεται μέσω της λογιστικής.
Σκοπός του μαθήματος είναι η σύνδεση της πληροφόρησης, που προκύπτει από τις δραστηριότητες της
διοικητικής λογιστικής, με τις πληροφορίες που είναι
απαραίτητες προκειμένου να ληφθούν αποφάσεις, αλλά
και να παρέχουν ένα αξιόπιστο μηχανισμό προγραμματισμού και ελέγχου της διοίκησης.
Μετά την ολοκλήρωση του μαθήματος οι φοιτητές/
φοιτήτριες θα είναι σε θέση να:
- Εξηγούν τις αρχές που διέπουν το σχεδιασμό των
συστημάτων διοικητικής λογιστικής,
- αναγνωρίζουν τις διαδικασίες δημιουργίας προϊόντων και υπηρεσιών στις οποίες ταιριάζει η κοστολόγηση
κατά παραγγελία,
- συντάσσουν και να αναλύουν τη ροή κόστους όταν
εφαρμόζεται τιμολόγηση κατά παραγγελία,
- καθορίζουν κέντρα κόστους δραστηριότητας που
σχετίζονται με τα γενικά έξοδα,
- καταρτίζουν τους προϋπολογισμούς και τις βοηθητικές καταστάσεις που περιλαμβάνονται σε έναν γενικό
προϋπολογισμό,
- ερμηνεύουν τις αποκλίσεις του προϋπολογισμού,
- συσχετίζουν πληροφόρηση και δεδομένα και να προτείνουν μεθόδους λήψης αποφάσεων στο πλαίσιο των
συστημάτων ελέγχου.
διοίκησης
Γ’ ΕΞΑΜΗΝΟ
ΕΡΕΥΝΗΤΙΚΗ ΔΙΠΛΩΜΑΤΙΚΗ ΕΡΓΑΣΙΑ Η PROJECT
Σκοπός της εκπόνησης της πτυχιακής εργασίας είναι
η εμβάθυνση της κριτικής σκέψης των φοιτητών, μέσω
της ανάπτυξης μελετών και εφαρμοσμένης έρευνας, σε
θέματα που έχουν άμεση σχέση με το γνωστικό αντικείμενο του ΠΜΣ και της ειδίκευσης που επέλεξαν.
Συγκεκριμένα, μετά την ολοκλήρωση της πτυχιακής
εργασίας, ο/η φοιτητής/τρια θα είναι ικανός/η να:
- Εκθέτει και να αναλύει διεξοδικά ένα πρόβλημα/
ζήτημα που άπτεται την διοίκησης επιχειρήσεων/οργανισμών.
- Επιλέγει και να σχεδιάζει την προσέγγιση (θεωρητική
και πρακτική/ερευνητική) βάσει της οποίας θα αναλύσει
και θα αντιμετωπίσει το πρόβλημα/ζήτημα αυτό.
- Παραθέτει και να χρησιμοποιεί την κατάλληλη βιβλιογραφία και αρθρογραφία που αναφέρεται στο πρό-
βλημα/ ζήτημα.
- Συνθέτει τα ευρήματα της βιβλιογραφίας με τις πραγματικές συνθήκες εμφάνισης του προβλήματος/ζητήμα-
τος και να τα ερμηνεύει υπό το πρίσμα αυτών.
- Κρίνει και αξιολογεί τις ερμηνείες και να συνθέτει ένα
νέο πλαίσιο αντιμετώπισης του προβλήματος/ ζητήματος.
- Δημιουργεί και διατυπώνει ορθά συμπεράσματα και
τεκμηριωμένες προτάσεις για την αντιμετώπιση του προβλήματος/ζητήματος.
- Διαχειρίζεται στοιχεία/δεδομένα και να διατυπώνει
προτάσεις/λαμβάνει αποφάσεις σε συνθήκες αβεβαιότητας.
- Εκτιμά την εξέλιξη της σχετικής έρευνας στο πεδίο
ενδιαφέροντος και να δημιουργεί αντίστοιχα πλαίσια,
προσαρμόζοντάς τα κάθε φορά στις ιδιαίτερες απαιτήσεις στον χώρο εργασίας του.
- Να είναι σε θέση να κάνει χρήση αυτής της επίκτητης
γνώσης γύρω από το αντικείμενο εφαρμόζοντάς το σε
νέες καταστάσεις,
- να είναι σε θέση να αναλύσει τα ευρήματα της εφαρμογής σε νέα κατάσταση διαχωρίζοντας τις πληροφορίες
που προκύπτουν στα συστατικά τους μέρη,
- να συνθέτει τα ευρήματα σε γενικεύσεις, και να αναλύει τις σχέσεις των ευρημάτων.
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια δύναται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο αντίστοιχο εξάμηνο
σπουδών που αναφέρεται στον παρόντα Εσωτερικό
Κανονισμό. Ο μεταπτυχιακός φοιτητής έχει δικαίωμα
αίτησης ανάληψης Μ.Δ.Ε εφόσον έχει ολοκληρώσει με
επιτυχία τα μαθήματα του προγράμματος σπουδών ήτοι,
τα μαθήματα που προβλέπονται στα δύο πρώτα εξάμηνα
του ΠΜΣ και να έχει τύχει έγκρισης η ερευνητική πρόταση που θα υποβάλει προς την Σ.Ε του ΠΜΣ. Το θέμα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
της Μ.Δ.Ε. πρέπει να εντάσσεται στη γνωστική περιοχή
της εξειδίκευσης που επέλεξε ο φοιτητής ή στο αντικείμενο του Π.Μ.Σ. για τους φοιτητές που δεν επέλεξαν
ειδίκευση.
Ειδικότερα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας του
Π.Μ.Σ., ο οποίος ενδεικτικά μπορεί περιλαμβάνει τα ακόλουθα:
1. Τον εκπαιδευτικό σκοπό της Μ.Δ.Ε.,
2. τα στάδια υποβολής της Μ.Δ.Ε.,
3. τα πεδία ερευνητικού ενδιαφέροντος,
4. τα στάδια διενέργειας της Μ.Δ.Ε.,
5. την αλλαγή τίτλου Μ.Δ.Ε.,
6. τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.,
7. την μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης της Μ.Δ.Ε.,
10. την αλλαγή επιβλέποντα, κ.τ.λ.
Μετά την επιτυχή ολοκλήρωση των δέκα (10) μαθημάτων (Α’ και Β’ εξαμήνου), ζητείται από τον μεταπτυχι-
ακό φοιτητή να δηλώσει την πρόθεσή του να εκπονήσει
Ερευνητική Διπλωματική Εργασία ή ένα Project σε σχέση με την τρέχουσα επαγγελματική απασχόληση του
υποψηφίου, στα γνωστικά αντικείμενα του ΠΜΣ και της
ειδίκευσης που επέλεξε. Η διαδικασία προβλέπει την
προετοιμασία ερευνητικής πρότασης, η οποία κατατίθεται προς έγκριση από την Σ.Ε. του ΠΜΣ ή άλλη επιτροπή,
που θα ορίσει η Σ.Ε. του ΠΜΣ. Αν η πρόταση κριθεί θετικά, ανατίθεται στο μεταπτυχιακό φοιτητή η εκπόνηση
ερευνητικής διπλωματικής εργασίας/Project, σύμφωνα
με τη διαδικασία που περιγράφεται στον αντίστοιχο κανονισμό εκπόνηση διπλωματικής εργασίας/πρότζεκτ. Αν
η πρόταση κριθεί ανεπαρκής, τότε ο φοιτητής υποχρεούται να παρακολουθήσει τα δύο (2) μαθήματα της 2ης
περιόδου του Γ’ Εξαμήνου της ειδίκευσής του και αν δεν
έχει ειδίκευση δύο (2) μαθήματα από τα διαθέσιμα μαθήματα της 2ης περιόδου του Γ’ εξαμήνου από τις άλλες
ειδικεύσεις που θα του υποδείξει η Σ.Ε.
Την επίβλεψη της διπλωματικής εργασίας αναλαμβάνουν ένα από τα μέλη Δ.Ε.Π. ή Επιστημονικοί συνεργάτες
ή Ερευνητές αναγνωρισμένων ερευνητικών ιδρυμάτων
διδάσκοντες του Π.Μ.Σ. με πλήρη ακαδημαϊκά προσόντα
και μεγάλη εμπειρία στην έρευνα και τη διδασκαλία σε
ιδρύματα ανώτατης εκπαίδευσης.
Για την εξέταση της μεταπτυχιακής διπλωματικής εργασίας ορίζεται τριμελής επιτροπή τα μέλη της οποίας
πρέπει να έχουν συναφές γνωστικό αντικείμενο με το
αντικείμενο και συναφές επιστημονικό έργο.
Το εύρος της διπλωματικής μεταπτυχιακής εργασίας
κυμαίνεται από 15.000 έως 20.000 λέξεις και η γλώσσα
συγγραφής είναι η Ελληνική ή η Αγγλική.
Η επίβλεψη των διπλωματικών μεταπτυχιακών εργασιών πραγματοποιείται κάθε 30 μέρες. Ο επιβλέπων
καθηγητής δέχεται τους μεταπτυχιακούς φοιτητές στο
γραφείο του σε ημέρες και ώρες που έχουν ανακοινωθεί
προ τους Φοιτητές. Η διάρκεια της επίβλεψης της μεταπτυχιακής εργασίας είναι συνολικά τουλάχιστον 12 ώρες
(6 ώρες στο γραφείο και 6 ώρες διαδικτυακά) και τηρείται
πρωτόκολλο συνεργασίας επιβλέποντα καθηγητή και μεταπτυχιακού φοιτητή και στις δύο περιπτώσεις, το οποίο
κατατίθεται υπ’ αρ. πρωτοκόλλου στη Γραμματεία του
ΠΜΣ. Ο χρονοπρογραμματισμός της διάρκειας επίβλεψης και συνεργασίας εγκρίνεται από την Συντονιστική
Επιτροπή ύστερα από εισήγηση του επιβλέποντα καθηγητή κατά τις αντίστοιχες ημέρες διδασκαλίας.
Σε περίπτωση που ο φοιτητής αποτύχει στην έγκαιρη
υποβολή (όπως ορίζεται στο κανονισμός εκπόνησης μεταπτυχιακών διπλωματικών εργασιών του ΠΜΣ) ή και
στην επιτυχή υποστήριξη της Διπλωματικής Εργασίας/
Project, τότε θα πρέπει να παρακολουθήσει τα 2 μαθήματα της 2ης περιόδου του Γ’ εξαμήνου της ειδίκευσης του
στο επόμενο ακαδημαϊκό έτος, με πλήρεις διδακτικές και
ανάλογες οικονομικές (200 Ευρώ ανά μάθημα) υποχρεώσεις. Αν δεν έχει ειδίκευση, μπορεί τα παραπάνω δύο (2)
μαθήματα να τα επιλέξει από τα διαθέσιμα μαθήματα της
2ης περιόδου του Γ’ εξαμήνου από τις άλλες ειδικεύσεις,
που θα του υποδείξει η Σ.Ε.
Άρθρο 9
Οργάνωση Π.Μ.Σ. με τη χρήση μεθόδων
σύγχρονης και ασύγχρονης εξ αποστάσεως
εκπαίδευσης
Σύμφωνα με τα προβλεπόμενα του ν. 4957/2022 και
του άρθρου 9 του Πρότυπου Κανονισμού Σπουδών των
ΠΜΣ του Πα.Δ.Α. (B’ 4861/2023), καθώς επίσης και την
υπ’ αρ. 18137/Ζ1/16-2-2023 (Β’ 1079) κοινή υπουργική
απόφαση, μέρος των μαθημάτων του Προγράμματος
Μεταπτυχιακού Σπουδών Διοίκηση Επιχειρήσεων ΜΒΑ
θα διεξάγονται με σύγχρονη εξ’ αποστάσεως εκπαίδευση. Η εξ’ αποστάσεως σύγχρονη εκπαίδευση δεν θα
ξεπερνά σε καμία περίπτωση το 50% των πιστωτικών
μονάδων του Π.Μ.Σ.
Η εποχή μας επιβάλει την αξιοποίηση ψηφιακών εργαλείων και την ενίσχυση των ψηφιακών δεξιοτήτων του αν-
θρώπινου δυναμικού και πολύ περισσότερο σε ένα Π.Μ.Σ
που έχει ως στόχο την εκπαίδευση των αποφοίτων στην
ενσωμάτωση της τεχνολογίας σε οργανωσιακά συστήματα, καθώς αποτελεί πια πρακτική για της επιχειρήσεις
η εκμετάλλευση της τεχνολογίας για την εξ’ αποστάσεως
διευθέτηση θεμάτων που άπτονται συλλογικών δραστηριοτήτων και λήψη ομαδικών αποφάσεων. Με την εξ απο-
στάσεως εκπαίδευση, εκτός από την γνωστική ωφέλεια,
το Π.Μ.Σ θα συμβάλει και στη μείωση της ενέργειας που
απαιτείται για τη μεταφορά των φοιτητών στο χώρο του
Πανεπιστημίου και της ενέργειας που θα δαπανούσε το
ίδρυμα με τη λειτουργία των αιθουσών του.
Για την σύγχρονη εξ’ αποστάσεως εκπαίδευση:
- Θα χρησιμοποιηθεί το Microsoft Teams (ή άλλη σχετική πρόσφορη σχετική πλατφόρμα) με παράλληλη υπο-
στήριξη κυρίως της εκπαιδευτικής πλατφόρμας Moodle
και δευτερευόντως του Open E-class.
- Θα είναι διαθέσιμο στους φοιτητές εκ των προτέρων όλο το απαραίτητο ψηφιακό εκπαιδευτικό υλικό
για τις σπουδές τους (διαφάνειες διαλέξεων, ασκήσεις
αυτοαξιολόγησης, παραδείγματα μελετών περίπτωσης
κ.λπ.), σε όλη τη διάρκεια του προγράμματος μέσω της
πλατφόρμας Moodle.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- Στους μεταπτυχιακούς φοιτητές θα δίνεται η δυνατότητα αξιοποίησης του Office365 μέσω του Πανεπι-
στημίου Δυτικής Αττικής που τους δίνει τη δυνατότητα
πρόσβασης στις παραπάνω δύο πλατφόρμες εξ’ αποστάσεως εκπαίδευσης.
Με την εμπειρία που διαθέτει το Πανεπιστήμιο Δυτικής
Αττικής σε εργαλεία σύγχρονης και ασύγχρονης εκπαίδευσης, επιτυγχάνεται μία εξαιρετική προσομοίωση της
εκπαιδευτικής αίθουσας και συνολικά της εκπαιδευτικής
διαδικασίας. Ο συνδυασμός δια ζώσης εκπαίδευσης με
εξ αποστάσεως (σύγχρονη και ασύγχρονη) που θα παρέχεται από το ΠΜΣ Διοίκηση Επιχειρήσεων ΜΒΑ, θα
δημιουργεί ένα εξαιρετικό περιβάλλον που θα εξελίσσει
τη φοιτητοκεντρική διαδικασία μάθησης.
Ο φοιτητής καλείται να μελετήσει και να αποκτήσει
γνώση διά ζώσης και από απόσταση, ενώ σημαντικό
ρόλο σε αυτόν τον στόχο παίζει η συνεργασία με άλλους
φοιτητές, καθώς και με τον διδάσκοντα. Έτσι, ο ρόλος του
καθηγητή-διδάσκοντα εμπλουτίζεται, καθώς εντάσσει
στις αρμοδιότητές του και τη συμβούλευση με στόχο του
να βοηθήσει τον φοιτητή, αλλά και να τον συμβουλέψει
σε ζητήματα που έχουν να κάνουν με τον τρόπο μελέτης.
Όλοι οι διδάσκοντες στο Πανεπιστήμιο Δυτικής Αττικής εκπαιδεύονται και υποστηρίζονται από το Κέντρο
Υποστήριξης Διδασκαλίας και Μάθησης πάνω στη διδασκαλία με τη μεθοδολογία της εξ αποστάσεως εκπαί-
δευσης και έτσι διασφαλίζεται η εξοικείωσή τους με το
συγκεκριμένο σύστημα εκπαίδευσης. Επίσης η πλειοψηφία των διδασκόντων του ΠΜΣ διαθέτουν εμπειρία στην
εξ’ αποστάσεως εκπαίδευση, μέσα από τη συμμετοχή
τους σε αντίστοιχα προγράμματα που προσφέρονται
από το ΕΑΠ ή το ΑΠΚΥ.
Στο Τμήμα Διοίκησης Επιχειρήσεων και στο πλαίσιο
του Τομέα Πληροφοριακών Συστημάτων και Λήψης
Αποφάσεων και του Ερευνητικού Εργαστηρίου Ψηφιακού Μετασχηματισμού και Επιστήμης των Αποφάσεων
δραστηριοποιείται ομάδα μελών ΔΕΠ και ΕΔΙΠ για τη
λειτουργία και ανάπτυξη των συστημάτων Ηλεκτρονικής Εκπαίδευσης του ΠΑ.Δ.Α. Ο τομέας αυτός αποτελεί
ένα από τα σημεία ερευνητικής δραστηριοποίησης του
Τμήματος με σημαντικά αποτελέσματα. Η εν λόγω ομάδα συμμετείχε στο έργο εκπαίδευσης και κατάρτισης
160.000 εκπαιδευτικών της χώρας, στη χρήση και αξιοποίηση της τεχνολογίας μάθησης.
Το τμήμα Διοίκησης Επιχειρήσεων διαθέτει νέο εξοπλισμό και λογισμικό για τα ερευνητικά και εκπαιδευ-
τικά του εργαστήρια όπως: Λογισμικό επιχειρηματικού
παιγνίου, Σύστημα αναγνώρισης συναισθημάτων για
ανάλυση οργανωσιακών και καταναλωτικών συμπεριφορών, έγχρωμους εκτυπωτές/scanners, βιντεοκάμερες
για παρατηρητικές έρευνες κ.λπ., που δίνουν τη δυνατότητα της εμπλοκής του φοιτητή με το μάθημα ακόμη και
στις διαλέξεις που δεν πραγματοποιούνται στην τάξη ή
στο εργαστήριο.
Το πρόγραμμα σπουδών του ΠΜΣ βασίζεται στη διαπίστωση ότι οι σύγχρονες επιχειρήσεις αντιμετωπίζουν
διαρκώς νέες προκλήσεις στον σχεδιασμό και την υλοποίηση των δραστηριοτήτων τους και η εξ’ αποστάσεως
λειτουργία σε παγκοσμιοποιημένου περιβάλλον είναι
ζητούμενο από την αγορά. Κατ’ αυτό τον τρόπο οι φοιτητές του ΠΜΣ θα έχουν τη δυνατότητα να αποκτήσουν
ικανότητες συμμετοχής σε ασύγχρονα περιβάλλοντα
μάθησης καθώς και στη συμμετοχή και συντονισμό ομάδων λήψης απόφασης κατά την εκπόνηση των εργασιών
τους στη διάρκεια των μαθημάτων τους.
Άρθρο 10
Διδακτικές Μέθοδοι - Παρακολούθηση
μαθημάτων - Αξιολόγηση φοιτητών - Εξετάσεις
1. Διδακτικές Μέθοδοι
Οι διδασκαλίες κάθε μαθήματος είναι κατά κανόνα
ευέλικτες και εξατομικεύονται από τους διδάσκοντες
κατά το σχεδιασμό και τη διεξαγωγή του μαθήματος. Οι
μέθοδοι διδασκαλίας συμπεριλαμβάνουν μεταξύ άλλων:
διαλέξεις, ασκήσεις πράξης, προσομοιώσεις, διαδραστική διδασκαλία, συμμετοχή σε ομάδες, άσκηση ρόλων,
εκπόνηση μελέτης (project), πρακτικές εφαρμογές σε
Η/Υ. Σεμιναριακή ή φροντιστηριακή υποστήριξη διενεργείται όταν κρίνεται απαραίτητη.
Οι διαλέξεις των μαθημάτων δύναται να πραγματοποιούνται και στην Αγγλική γλώσσα σε περίπτωση πρόσκλη-
σης διδασκόντων από την αλλοδαπή ή στην περίπτωση
παρακολούθησης του ΠΜΣ από αλλοδαπούς φοιτητές.
2. Παρακολούθηση Μαθημάτων.
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Κάθε εξάμηνο περιλαμβάνει δεκατρείς (13) πλήρεις
εβδομάδες διδασκαλίας. Τα υποχρεωτικά και κατ’ επιλογήν υποχρεωτικά μαθήματα κάθε προγράμματος σπου-
δών δεν υπολείπονται των τριάντα εννέα (39) διδακτικών
ωρών. Επιπλέον των ελάχιστων ωρών διδακτικού έργου
ανά μάθημα του πρώτου εδαφίου, κάθε διδάσκων δύναται να οργανώνει διδασκαλία μαθημάτων εμβάθυνσης
και βιωματικής μάθησης σε μικρές ομάδες φοιτητών,
όπως φροντιστηριακές ασκήσεις και ασκήσεις πεδίου
κ.λπ. Τα τρία μαθήματα προπαρασκευαστικού τύπου
για τους φοιτητές χωρίς εκπαιδευτικό υπόβαθρο στις
διοικητικές/οικονομικές επιστήμες ολοκληρώνονται σε
τρείς (3) 3 ώρες διαλέξεις το καθένα χωρίς τελικές εξετάσεις, ενώ τα δύο (2) μαθήματα σεμιναριακού τύπου του
1ου και 2ου εξαμήνου, ολοκληρώνονται σε διαλέξεις
συνολικής διάρκειας 12 ωρών το καθένα χωρίς τελικές
εξετάσεις.
Τα μαθήματα του 1ου και του 2ου εξαμήνου αρχίζουν το χειμερινό και εαρινό εξάμηνο κάθε ακαδημαϊ-
κού έτους. Τα μαθήματα του 3ου εξαμήνου αρχίζουν το
πρώτο 15νθήμερο του εκάστοτε Σεπτεμβρίου. Η ακριβής ημερομηνίες ορίζονται και ανακοινώνονται από τη
Συντονιστική Επιτροπή. Το κάθε εξάμηνο περιλαμβάνει
δεκατρείς (13) διδακτικές εβδομάδες.
Για την απόκτηση του Μεταπτυχιακού Διπλώματος
Ειδίκευσης, οι φοιτητές υποχρεούνται να αποκτήσουν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
ενενήντα (90) πιστωτικές μονάδες. Η παρακολούθηση
των διαλέξεων των προβλεπόμενων μαθημάτων παντός
τύπου (προετοιμασίας/κορμού/ειδίκευσης/σεμινάρια),
καθώς και των διαλέξεων από προσκεκλημένους επισκέπτες του ΠΜΣ, είτε γίνονται διά ζώσης, είτε με σύγχρονη
εξ’ αποστάσεως διδασκαλία, είναι υποχρεωτική. Ωστόσο,
δύναται ο φοιτητής να μην προσέλθει σε έως και 3 διαλέξεις ανά μάθημα, είτε για λόγους υγείας, είτε για λόγους
επαγγελματικού φόρτου, ενημερώνοντας σχετικά τη
γραμματεία του ΠΜΣ και προσκομίζοντας σε κάθε περίπτωση εγκαίρως τα αντίστοιχα δικαιολογητικά έγγραφα
στη γραμματεία του ΠΜΣ (π.χ. βεβαίωση ασθένειας από
δημόσιο νοσοκομείο, βεβαίωση επαγγελματικού ταξιδιού/συμμετοχής σε εκθέσεις κ.λπ. από τη διοίκηση ή του
τμήμα προσωπικού της επιχείρησης). Ο φοιτητής που δεν
παρίσταται σε τουλάχιστον 10 διά ζώσης ή σύγχρονες εξ’
αποστάσεως διαλέξεις ανά μάθημα, τότε είναι υποχρεωμένος να επανπαρακολουθήσει το μάθημα στο επόμενο
ακαδημαϊκό έτος. Η επαναπαρακολούθηση μαθημάτων
συνοδεύεται με πλήρεις διδακτικές και ανάλογες οικονομικές (200 ευρώ ανά μάθημα) υποχρεώσεις των μαθη-
μάτων, στα οποία ο φοιτητής δεν ολοκλήρωσε επιτυχώς
την παρακολούθηση. Σε περίπτωση, που το/τα μάθημα/
τα δεν προσφέρεται/ονται εκ νέου, μπορεί/ούν να αντικατασταθεί/ουν από άλλο/α μάθημα/τα, το/τα οποίο/α
ορίζεται/ονται με απόφαση της Συντονιστικής Επιτροπής.
Η φοίτηση περιλαμβάνει, είτε την επιτυχή επίδοση σε
12 υποχρεωτικά μαθήματα του Π.Μ.Σ και την επιτυχή
εκπόνηση ερευνητικής διπλωματικής εργασίας ή ενός
project σε σχέση με την επαγγελματική ενασχόληση του
φοιτητή, είτε την επιτυχή επίδοση σε 14 μαθήματα του
ΠΜΣ. Ο γενικός βαθμός του Μεταπτυχιακού Διπλώματος
Ειδίκευσης προκύπτει από το βαθμό επίδοσης στα μαθήματα ή/και της ερευνητικής διπλωματικής εργασίας/
πρότζεκτ, με στάθμιση με τις αντίστοιχες πιστωτικές μονάδες κατά ECTS και κανονικοποίηση στην κλίμακα 0-10.
3. Αξιολόγηση - Εξετάσεις
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρακο-
λουθήσουν στο πλαίσιο του Π.Μ.Σ. πραγματοποιείται με
γραπτές εξετάσεις και με εκπόνηση εργασιών καθ’ όλη
τη διάρκεια του εξαμήνου. Η εκπόνηση πάσης φύσεως
εργασιών, ατομικών ή/και ομαδικών, που συνδέονται,
με βάση το περίγραμμα, με τα υποχρεωτικά και σεμιναριακά μαθήματα του ΠΜΣ, είναι υποχρεωτική για τους
φοιτητές. Η μη συμμετοχή σε όλες τις προβλεπόμενες
εργασίες, αποκλείει τον φοιτητή από τις τελικές εξετάσεις
του μαθήματος και συνεπάγεται επαναπαρακολούθηση
του μαθήματος στο επόμενο ακαδημαϊκό έτος. Η επαναπαρακολούθηση συνοδεύεται με πλήρεις διδακτικές
και ανάλογες οικονομικές (200 ευρώ ανά μάθημα) υποχρεώσεις. Σε περίπτωση, που μάθημα, το οποίο ο μετα-
πτυχιακός φοιτητής πρέπει να επαναπαρακολουθήσει,
δεν προσφέρεται εκ νέου, μπορεί να αντικατασταθεί
από άλλο μάθημα, το οποίο ορίζεται με απόφαση της
Συντονιστικής Επιτροπής.
Η Γραμματεία του ΠΜΣ καταρτίζει και ανακοινώνει
εγκαίρως το πρόγραμμα των εξετάσεων κάθε εξεταστικής περιόδου και όχι αργότερα από δέκα (10) ημέρες
πριν από την έναρξη των εξετάσεων. Ο τρόπος αξιολόγησης περιγράφεται στο περίγραμμα του κάθε μαθήματος.
Η επίδοση σε κάθε μάθημα αξιολογείται από τον/ους
διδάσκοντα/ες και βαθμολογείται με την ισχύουσα, για
τους προπτυχιακούς φοιτητές, κλίμακα βαθμολογίας.
Συγκεκριμένα, οι βαθμοί που δίδονται, κυμαίνονται από
μηδέν (0) μέχρι δέκα (10). Προβιβάσιμοι βαθμοί είναι
το πέντε (5) και οι μεγαλύτεροί του. Για την αντιμετώπιση έκτακτων αναγκών ή συνθηκών που ανάγονται σε
λόγους ανωτέρας βίας δύναται η χρήση ηλεκτρονικών
μέσων για την αξιολόγηση των μαθήματων ακόμη και
στη περίπτωση που δεν προβλέπεται η εξ αποστάσεως
οργάνωση του Π.Μ.Σ., υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
Για την αξιολόγηση φοιτητών με αναπηρία και ειδικές εκπαιδευτικές ανάγκες προβλέπονται εναλλακτικές
μέθοδοι όπως αυτές προβλέπονται στο άρθρο 37 του
Εσωτερικού Κανονισμού του ΠΑΔΑ (Β’ 4621/2020).
Σε περίπτωση αποτυχίας σε έως και δύο μαθήματα σε
ένα εξάμηνο, ο φοιτητής έχει δικαίωμα επανεξέτασης. Η
επανεξέταση λαμβάνει χώρα έως και 2 εβδομάδες μετά
το πέρας της αντίστοιχης εξεταστικής περιόδου.
Σε περίπτωση που ο φοιτητής αποτύχει δύο φορές
στο ίδιο μάθημα, ή σε περίπτωση, που αποτύχει σε περισσότερα από δύο μαθήματα στην ίδια εξεταστική πε-
ρίοδο, η Συντονιστική Επιτροπή, ύστερα από εκτίμηση
της συνολικής προόδου του φοιτητή, εισηγείται, κατά
περίπτωση, είτε τη διαγραφή του από το Π.Μ.Σ. χωρίς
επιστροφή χρημάτων, είτε, σε πολύ εξαιρετικές περιπτώσεις, την επαναπαρακολούθηση των μαθημάτων αυτών
στο επόμενο ακαδημαϊκό έτος. Η επαναπαρακολούθηση μαθημάτων συνοδεύεται με πλήρεις διδακτικές και
ανάλογες οικονομικές (200 ευρώ ανά μάθημα) υποχρεώσεις των μαθημάτων στα οποία ο φοιτητής απέτυχε.
Σε περίπτωση, που μάθημα στο οποίο ο μεταπτυχιακός
φοιτητής απέτυχε, δεν προσφέρεται εκ νέου, μπορεί να
αντικατασταθεί από άλλο μάθημα, το οποίο ορίζεται με
απόφαση της Συντονιστικής Επιτροπής.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύναται
να ζητήσει, με αίτησή του προς τον Διευθυντή του ΠΜΣ,
να αξιολογηθεί από τριμελή επιτροπή, η οποία αποτελείται από διδακτικό προσωπικό του ίδιου ή άλλου Τμήμα-
τος του Πα.Δ.Α., με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
μπορεί να συμμετέχει ο/η διδάσκων/ούσα του μαθήματος. Αν ο Διευθυντής του Π.Μ.Σ. δεν ορίσει τα μέλη της
επιτροπής εντός ενός (1) μηνός από την υποβολή της
αίτησης, ο φοιτητής δύναται να ζητήσει τον ορισμό τους
από τον Πρόεδρο του Τμήματος.
Ο φοιτητής έχει δικαίωμα βελτίωσης βαθμολογίας σε
ένα μόνο μάθημα απ’ αυτά που έχει εξετασθεί επιτυχώς
σε κάθε εξεταστική περίοδο, ύστερα από αίτησή του
προς τη Γραμματεία του ΠΜΣ εντός δύο ημερών από
την ανάρτηση της βαθμολογίας. Η βελτίωση αφορά
το βαθμό της τελικής εξέτασης και μόνο αυτόν. Στις
περιπτώσεις αυτές, οι φοιτητές εξετάζονται εντός δύο
εβδομάδων μετά το πέρας των εξετάσεων μαζί με τους
αποτυχόντες φοιτητές και όχι κατ’ εξαίρεση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
11.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, πλην του δικαιώματος παροχής δωρεάν διδακτικών συγγραμμάτων.
Οι μεταπτυχιακοί/κές φοιτητές/τριες δύνανται να χρησιμοποιούν την υπάρχουσα υλικοτεχνική υποδομή του
Πανεπιστημίου Δυτικής Αττικής, η οποία περιλαμβάνει
χώρους διδασκαλίας κατάλληλα εξοπλισμένους με σύγχρονα μέσα διδασκαλίας και Η/Υ, τη Βιβλιοθήκη, και τις
εγκαταστάσεις του Τμήματος Διοίκησης Επιχειρήσεων.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83).
Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
Οι μεταπτυχιακοί/ες φοιτητές/τριες δύνανται να καλύπτονται οικονομικά από χρηματοδοτούμενα προ-
γράμματα έρευνας στα οποία συμμετέχουν. Οι σχετικές λεπτομέρειες ορίζονται με απόφαση της Σ.Ε. ή την
Ε.Π.Σ., ύστερα από εισήγησή του/της Διευθυντή/ντριας
του Π.Μ.Σ.
Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Τμήμα Διοίκησης Επιχειρήσεων οφείλει να εξασφαλίζει υποχρεωτικά στους/στις μεταπτυχιακούς/κές
φοιτητές/τριες με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα προ-
γράμματα και την διδασκαλία ή άλλες διευκολύνσεις.
Οι διευκολύνσεις αυτές είναι σύμφωνες με την κείμενη
νομοθεσία και όσα ορίζονται στον Εσωτερικό Κανονισμό
του ΠΑΔΑ.
11.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών όπως ορίζεται στον
παρόντα Εσωτερικό Κανονισμό του ΠΜΣ.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι οι εργασίες που εκπονούν κατά τη διάρκεια των μαθημάτων και η διπλωμα-
τική εργασία δεν αποτελεί προϊόν λογοκλοπής ούτε στο
σύνολο ούτε σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια, συζητήσεις,
συνέδρια/ημερίδες με γνωστικό αντικείμενο συναφές
με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. Οι μεταπτυχιακοί φοιτητές δύναται
να ασκούν επικουρικό διδακτικό έργο σε προγράμματα
σπουδών πρώτου κύκλου με απόφαση της Σ.Ε του Π.Μ.Σ.
Οι μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής Υπηρεσίας
Απόκτησης Ακαδημαϊκής Ταυτότητας του Υπουργείου
Παιδείας και Θρησκευμάτων.
11.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης.
Η απόφαση κοινοποιείται εντός 15 ημερών στον/στην
ενδιαφερόμενο/νη μεταπτυχιακό/κη φοιτητή/τρια και
έχει δικαίωμα υποβολής ένστασης εντός δέκα πέντε (15)
ημερών από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
α. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
β. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών).
γ. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
δ. Αίτηση διαγραφής του/της ίδιου/ας του μεταπτυχιακού/κής φοιτητή/τριας.
ε. Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
στ. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα
ζ. ‘Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
η) Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Άρθρο 12
Τέλη φοίτησης
Το ύψος των προβλεπόμενων τελών φοίτησης για το
σύνολο του προγράμματος καθορίζεται στο ΦΕΚ ίδρυσης του Π.Μ.Σ.. Τα τέλη φοίτησης ανέρχονται στο ποσό
των 4.250 ευρώ. Για τους/τις φοιτητές/τριες για τους/
τις οποίους/ες η Σ.Ε. του ΠΜΣ θα αποφασίσει ότι είναι
απαραίτητη η παρακολούθηση των προπαρασκευαστικών μαθημάτων, τα δίδακτρα προσαυξάνονται κατά 250
ευρώ, τα οποία καταβάλλονται με την πρώτη δόση.
Τα τέλη φοίτησης του ΠΜΣ - που περιλαμβάνουν την
παρακράτηση του Πανεπιστημίου Δυτικής Αττικής (30%
επί των συνολικών εσόδων του ΠΜΣ) καταβάλλονται
σε πέντε (5) δόσεις. Με την καταβολή της πρώτης (1ης)
δόσης των διδάκτρων και την εγγραφή τους, οι φοιτητές
θεωρούνται ενταγμένοι στο Π.Μ.Σ., σύμφωνα με τους
ισχύοντες κανονισμούς με όλα τα δικαιώματα και τις
υποχρεώσεις που τους απορρέουν. Η πρώτη (1η) δόση,
ύψους 1.000 ευρώ (ή 1.250 ευρώ για τους φοιτητές που
θα παρακολουθήσουν τα προπαρασκευαστικά μαθήματα) καταβάλλεται κατά την εγγραφή και πριν την έναρξη
των μαθημάτων. Πιο συγκεκριμένα: Έναντι 1ης δόσης:
500 € (625 €) έως και 8 ημέρες μετά από την αποστολή
της επιστολής αποδοχής από την γραμματεία - το υπόλοιπο των 500 € (625 €) καταβάλλεται έως τον Οκτώβριο
του πρώτου έτους σπουδών). Η δεύτερη (2η) δόση των
διδάκτρων, ύψους 1.000 ευρώ, καταβάλλεται στο τέλος
του πρώτου (1ου) εξαμήνου από της εγγραφής κατά το
μήνα Φεβρουάριο, η τρίτη (3η) δόση, ύψους 1.000 ευρώ,
στο τέλος του δεύτερου (2ου) εξαμήνου από της εγγραφής κατά το μήνα Ιούνιο, η τέταρτη (4η) δόση, ύψους
625 ευρώ, στην αρχή του τρίτου (3ου) εξαμήνου από
της εγγραφής κατά το μήνα Σεπτέμβριο και η πέμπτη
δόση, ύψους 625 ευρώ, με την έναρξη του 2ου μισού του
τρίτου (3ου) εξαμήνου από της εγγραφής (την έβδομη
εβδομάδα του 3ου εξαμήνου) κατά το μήνα Νοέμβριο.
Τέλη φοίτησης δεν επιστρέφονται.
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται. Η καταβολή των
διδάκτρων γίνεται στον Ειδικό Λογαριασμό Κονδυλίων
Έρευνας (Ε.Λ.Κ.Ε.) του Πανεπιστημίου Δυτικής Αττικής,
ο οποίος είναι αρμόδιος για τη διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Διοίκηση Επιχειρήσεων ΜΒΑ» παρέχεται
η δυνατότητα απαλλαγής των τελών φοίτησης, σύμφωνα με την ισχύουσα νομοθεσία και όπως περιγράφεται
στο άρθρο 14 του Πρότυπου Κανονισμού Σπουδών των
Π.Μ.Σ. του Πα.Δ.Α. (B’ 4861/2023) και του παρόντος κανονισμού.
Άρθρο 13
Υποτροφίες
Το Π.Μ.Σ. «Διοίκηση Επιχειρήσεων ΜΒΑ» δύναται να
χορηγεί υποτροφίες ανταποδοτικές και μη, ή βραβεία
αριστείας σε μεταπτυχιακούς/κές φοιτητές/τριες πλήρους φοίτησης, σύμφωνα με απόφαση της συνέλευσης.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Ο μέσος όρος βαθμολογίας του προηγούμενου
εξάμηνου.
β) Πρόσφατες ακαδημαϊκές επιδόσεις (βραβεία και
τιμητικές διακρίσεις).
γ) Υψηλής ποιότητας ερευνητική πρόταση για την
εκπόνηση διπλωματικής εργασίας στο 3ο εξάμηνο του
ΠΜΣ.
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., αν προβλέπεται η καταβολή τελών
φοίτησης, εφόσον πληρούν τα οικονομικά ή κοινωνικά κριτήρια σύμφωνα με το άρθρυ 86 του ν. 4957/2022
και της υπό στοιχεία 108990/Ζ1/8-9-2022 (Β’ 4899/2022)
υπουργικής απόφασης.
3. Κοινωνικά:
α) Αναπηρία υποψηφίου/ας.
β) Μονογονεϊκή οικογένεια.
γ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
δ) Τέκνο πολύτεκνης οικογένειας.
Διαδικασία:
Μετά από εισήγηση της Συντονιστικής Επιτροπής του
Π.Μ.Σ., προκηρύσσεται πρόσκληση υποβολής αιτήσεως
για τη χορήγηση υποτροφίας. Οι υποψήφιοι/ες οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητικά
και τα υποβάλλουν στην Γραμματεία του Τμήματος στις
ημερολογιακές προθεσμίες που ορίζονται στην πρόσκληση. Η αίτηση επέχει θέση υπεύθυνης δήλωσης του
ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών αριστείας στο Π.Μ.Σ.
ορίζεται σε τρεις (3) ανά εξάμηνο.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Άρθρο 14
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα ή/και στη Μεταπτυχιακή Διπλωματική Εργασία
(Μ.Δ.Ε.).
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης:
α) στα μαθήματα,
β) στη Μεταπτυχιακή Διπλωματική Εργασία (αν περιλαμβάνεται στις επιλογές του φοιτητή του Π.Μ.Σ.).
Ο βαθμός του Διπλώματος Μεταπτυχιακών Σπουδών
(Δ.Μ.Σ.) εξάγεται με προσέγγιση δύο δεκαδικών ψηφίων
και προκύπτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν)
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
- Άριστα: από οκτώ και πενήντα (8,50) μέχρι δέκα (10),
- Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
- Καλώς: από πέντε (5) ως και έξι και σαράντα εννέα
(6,49) ή
- Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων
Μεταπτυχιακών Σπουδών
1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Ε.,
στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους.
β) Ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
γ) Συνεργαζόμενους καθηγητές.
δ) Εντεταλμένους διδάσκοντες.
ε) Επισκέπτες καθηγητές ή επισκέπτες ερευνητές.
στ) Ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
ζ) Επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Η ανάθεση του διδακτικού έργου του Π.Μ.Σ. πραγματοποιείται με απόφαση του Τμήματος, κατόπιν ει-
σήγησης της Συντονιστικής Επιτροπής του Π.Μ.Σ. Με
απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους
διδάκτορες του Τμήματος ή της Σχολής, με αντικείμενο
συναφές με το παρεχόμενο επικουρικό διδακτικό έργο
του Π.Μ.Σ., υπό την επίβλεψη διδάσκοντος του Π.Μ.Σ.,
κατόπιν εισηγήσεως της Σ.Ε.
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) της παρ. 1, υπό την
προϋπόθεση ότι είναι κάτοχοι διδακτορικού διπλώματος.
Με απόφαση του αρμοδίου οργάνου του Π.Μ.Σ., δύναται
να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν
έχουν αναλάβει διδακτικό έργο στο Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Σ.Ε του Π.Μ.Σ. περί
ανάθεσης του διδακτικού έργου, καθορίζεται το ύψος
της αμοιβής κάθε διδάσκοντος. Ειδικώς οι διδάσκοντες
που έχουν την ιδιότητα μέλους Δ.Ε.Π., δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155, του ν.4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.Ε.Π., εφόσον εκπληρώνουν τις ελάχιστες εκ του νόμου
υποχρεώσεις τους.
2. Ο υπεύθυνοι για τη διδασκαλία μαθήματος στο ΠΜΣ
είναι υποχρεωμένοι:
- Να τηρούν πιστά και επακριβώς το πρόγραμμα και το
ωράριο παραδόσεων των μαθημάτων. Στην περίπτωση
που για σοβαρό λόγο δεν πραγματοποιηθεί μάθημα από
διδάσκοντα, με ευθύνη του ενημερώνονται έγκαιρα οι
μεταπτυχιακοί φοιτητές και αναπληρώνεται το μάθημα
που δεν έγινε, σε συνεννόηση με τους μεταπτυχιακούς
φοιτητές και τον Διευθυντή του ΠΜΣ.
- Να ελέγχουν αν οι Μεταπτυχιακοί Φοιτητές που είναι
παρόντες, αυτοί και μόνον αυτοί έχουν υπογράψει στο
σχετικό παρουσιολόγιο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
- Να καθορίζουν το περιεχόμενο των μεταπτυχιακών
μαθημάτων με τρόπο, ώστε αυτά να είναι έγκυρα και
σύμφωνα με τις τρέχουσες εξελίξεις, όπως προκύπτει
από τη χρήση διεθνώς καθιερωμένων και συγχρόνων,
μεταπτυχιακού επιπέδου, συγγραμμάτων και επιστημονικών άρθρων από τη διεθνή βιβλιογραφία, στα πλαίσια
του περιγράμματος εκάστου μαθήματος.
- Να φροντίζουν για τη συσχέτιση του θεωρητικού μέρους της διδασκαλίας με την υψηλού επιπέδου πρακτική,
όπως αυτή εφαρμόζεται σε σύγχρονες επιχειρήσεις και
οργανισμούς. Η προσπάθεια να ενισχύεται με χρήση μελέτης περιπτώσεων, με αξιοποίηση προσκεκλημένων
ομιλητών αναγνωρισμένων για την πείρα και τις ειδικές
γνώσεις τους ή με συνδυασμό των δύο. Οι διδάσκοντες
δεν επιτρέπεται να υποκαθιστούν την ευθύνη για την
προετοιμασία των δικών τους παραδόσεων με προσκεκλημένους ομιλητές ή εργασίες βιβλιοθήκης.
- Να ολοκληρώνουν, σύμφωνα με το χρονοδιάγραμμα
και τις αποφάσεις του Ιδρύματος, όλες τις υποχρεώσεις
που απορρέουν από τη σύμβασή ανάθεσης που υπογράφουν (λ.χ. να παρευρίσκεται ή να υποβοηθά στην
παρουσίαση των εργασιών, να μετέχει στις εξετάσεις,
να παραδίδει βαθμολογία κ.λπ.).
- Να διαθέτουν τουλάχιστον δύο (2) ώρες γραφείου την
εβδομάδα, για απρόσκοπτη επικοινωνία των φοιτητών
μαζί τους, επί θεμάτων που άπτονται των σπουδών τους
και των συγκεκριμένων μαθημάτων.
- Να υποβάλλουν στις αρχές του εξαμήνου προς διανομή, στη Γραμματεία του ΠΜΣ, το αναλυτικό πρόγραμμα
(syllabus), που θα καλύπτει σ’ εβδομαδιαία βάση την ύλη
για κάθε ενότητα των μαθημάτων, μελέτες περιπτώσεων
και τη σχετική σύγχρονη βιβλιογραφία και αρθρογραφία.
- Να ενημερώνουν τακτικά την σελίδα του μαθήματος
στην πλατφόρμα ασύγχρονης εκπαίδευσης Moodle με
το απαραίτητο υλικό μελέτης και εφαρμογής (εργασίες,
βιβλιογραφία κ.λπ.) για τους φοιτητές.
- Να συμμετέχουν στις τελικές ή επαναληπτικές εξετάσεις του ΠΜΣ, που διεξάγονται μετά το πέρας του εκπαι-
δευτικού έργου, διαμορφώνοντας κατάλληλα τα θέματα
τελικών και επαναληπτικών εξετάσεων, τις υποδειγματικές απαντήσεις ή λύσεις και τον τρόπο βαθμολόγησης,
επιτηρώντας τους φοιτητές με οποιονδήποτε τρόπο και
εάν ήθελε πραγματοποιηθούν αυτές, και διορθώνοντας
ανά εξέταση τα γραπτά των φοιτητών του εντός εύλογου
χρονικού διαστήματος.
- Οι επιβλέποντες καθηγητές να υποβάλλουν στη Γραμματεία του ΠΜΣ, τις διπλωματικές εργασίες και την έκ-
θεση αξιολόγησης και βαθμολογίας της διπλωματικής
εργασίας, για έγκριση από την Συντονιστική Επιτροπή
του ΠΜΣ.
- Να ανταποκρίνονται το δυνατόν πιο άμεσα σε θέματα που θα ζητηθούν από τον Δντη και τη Συντονιστική
Επιτροπή του ΠΜΣ και να επικοινωνεί μαζί τους με κάθε
πρόσφορο τρόπο.
- Να προωθούν προτάσεις και τυχόν αιτήματα φοιτητών προς τον Δντη του ΠΜΣ για περαιτέρω επεξεργασία
- Να συμμετέχουν στις διαδικασίες εσωτερικής και
εξωτερικής αξιολόγησης του προγράμματος σπουδών,
παροτρύνοντας τους φοιτητές να συμμετέχουν στη διαδικασία αξιολόγησης του μαθήματος.
- Να σέβονται και να τηρούν τις αποφάσεις των οργάνων του ΠΜΣ, καθώς και την ακαδημαϊκή δεοντολογία
(π.χ. μη χρησιμοποιώντας μεταπτυχιακούς φοιτητές για
ιδίους σκοπούς).
3. Για κάθε μεταπτυχιακό φοιτητή ορίζεται από την
Συνέλευση και ύστερα από πρόταση της ΣΕ ένα μέλος
ΔΕΠ που διδάσκουν στο ΠΜΣ, ως επιβλέπον. Η ΣΕ και
το επιβλέπον μέλος έχουν την ευθύνη της παρακολούθησης και του ελέγχου της πορείας των σπουδών του
μεταπτυχιακού φοιτητή. Στο Π.Μ.Σ. με απόφαση της
Συντονιστικής Επιτροπής εφαρμόζεται ο θεσμός του
Ακαδημαϊκού Συμβούλου. Σκοπός της λειτουργίας του
εν λόγω θεσμού είναι η παροχή συμβουλευτικής στους
μεταπτυχιακούς φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο
τρόπο. Προσδοκώμενο αποτέλεσμα είναι η διευκόλυνση
των μεταπτυχιακών φοιτητών στην ολοκλήρωση των
σπουδών τους με παράλληλη αξιοποίηση των ιδιαίτερων δεξιοτήτων και ενδιαφερόντων τους στο έδαφος
της εκπαιδευτικής και ερευνητικής διαδικασίας. Ο Ακαδημαϊκός Σύμβουλος επιλέγει τον τρόπο προσέγγισης
και παροχής συμβουλευτικής στους φοιτητές που του
ανατίθενται σε κάθε ακαδημαϊκό έτος.
Άρθρο 16
Επικουρικό διδακτικό έργο
μεταπτυχιακών φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία των
μελών Διδακτικού Ερευνητικού Προσωπικού κατά την
άσκηση του διδακτικού τους έργου, η άσκηση των φοιτητών, η διεξαγωγή φροντιστηρίων, εργαστηριακών ασκή-
σεων, η εποπτεία εξετάσεων και η διόρθωση ασκήσεων.
Άρθρο 17
Χρηματοδότηση - Οικονομική διαχείριση
Η χρηματοδότηση του Π.Μ.Σ. προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Πανεπιστημίου Δυτικής Αττικής
και
στ) τον κρατικό προϋπολογισμό ή το πρόγραμμα δημοσίων επενδύσεων.
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης.
β) Το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Έσοδα - χρηματοδότηση
1 Τέλη φοίτησης (αφορά φοιτητές με
υποχρέωσης καταβολής διδάκτρων
368.340
2 Δωρεές, χορηγίες και πάσης φύσεως
οικονομικές ενισχύσεις
3 Κληροδοτήματα
4 Πόροι από ερευνητικά έργα ή
προγράμματα
5 Ίδιοι πόροι του Πα.Δ.Α.
6 Κρατικός προϋπολογισμός ή Πρόγραμμα
Δημοσίων επενδύσεων
Σύνολο
368.340
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά - αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
α) αμοιβές για τη διοικητική - τεχνική υποστήριξη, β)
Αμοιβές διδακτικού προσωπικού,
γ) δαπάνες μετακίνησης,
δ) δαπάνες εξοπλισμού και υλικοτεχνικής υποδομής,
ε) δαπάνες χορήγησης υποτροφιών.
στ) λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική
υποστήριξη
28.000
Αμοιβές διδακτικού προσωπικού
194.838
Δαπάνες μετακίνησης
10.000
Δαπάνες εξοπλισμού και
υλικοτεχνικής υποδομής
5.000
Δαπάνες χορήγησης υποτροφιών
8.000
Λοιπές λειτουργικές δαπάνες
12.000
Μερικό Σύνολο (70%)
258.838
Λειτουργικά έξοδα Πα.Δ.Α. (30%)
ΕΛΚΕ
110.502
Σύνολο
368.340
Σύμφωνα με την παρ. 2 του άρθρου 85 του ν. 4957/
2022, καθορίζεται ποσοστό δύο τοις εκατό (2%), ως ανώτατο ποσοστό επί των συνολικών ετήσιων εσόδων κάθε
Π.Μ.Σ. που δύναται να διατίθεται προς Έργο/Πρόγραμμα της παρ. 1 του ίδιου άρθρου.
Άρθρο 18
Λογοκλοπή
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος
ή της Επιτροπής Προγράμματος Σπουδών, για διαγραφή
του/της. Στις παραπάνω περιπτώσεις, η Συνέλευση του
Τμήματος ή η Επιτροπή Προγράμματος Σπουδών, μπορεί
να αποφασίσει τη διαγραφή του/της, αφού προηγουμένως του/της δοθεί η δυνατότητα να εκθέσει, προφορικώς
ή γραπτώς, τις απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η
φοιτητή/τρια κατά τη συγγραφή εργασιών στο πλαίσιο των
μαθημάτων ή την εκπόνηση της διπλωματικής εργασίας.
Άρθρο 19
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε δημόσια τελετή ορ-
κωμοσίας, ενώπιον του/της Πρύτανη/νισσας ή του/της
Αντιπρύτανη/ις ως εκπροσώπου του/της Πρύτανη και
του/της Προέδρου του Τμήματος, που γίνεται μετά τη
λήξη εκάστης εξεταστικής περιόδου, σε ημέρα και ώρα,
που ορίζεται από τον/την Πρύτανη σε συνεργασία με
τους Προέδρους των Τμημάτων. Ο όρκος δεν αποτελεί
συστατικό στοιχείο της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση
του Διπλώματος Μεταπτυχιακών Σπουδών. Για λόγους
ανωτέρας βίας (π.χ. λόγοι υγείας, διαμονή ή εργασία στο
εξωτερικό, στρατιωτικές υποχρεώσεις) και με αίτησή του
προς τη Γραμματεία του Τμήματος του, ο/η απόφοιτος/η
μπορεί να ζητήσει τη χορήγηση του τίτλου σπουδών
χωρίς να συμμετάσχει στην τελετή ορκωμοσίας ή να ζητήσει να συμμετάσχει σε επόμενη τελετή ορκωμοσίας.
Η εξαίρεση από την υποχρέωση συμμετοχής σε ορκωμοσία εγκρίνεται από τον Πρόεδρο του Τμήματος. Πριν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
από την ορκωμοσία ή την απαλλαγή από αυτή, μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
Με τη λήψη του Μεταπτυχιακού Διπλώματος Ειδίκευσης χορηγείται το Παράρτημα Διπλώματος (Diploma
Supplement) στην Ελληνική ή/και Αγγλική γλώσσα σύμφωνα με την κείμενη νομοθεσία περί Παραρτήματος
Διπλώματος, μετά από σχετική αίτηση του ενδιαφερομένου.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 20
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους μεταπτυχιακούς φοιτητές. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης που συμπληρώνουν οι μεταπτυχιακοί φοιτητές. Τα
μαθήματα αξιολογούνται ως προς το περιεχόμενο, τον
τρόπο διδασκαλίας, το εκπαιδευτικό υλικό και το βαθμό συσχέτισής τους με τις αρχές και τη φιλοσοφία του
μεταπτυχιακού προγράμματος. Οι διδάσκοντες/ουσες
αξιολογούνται σε πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις
και την ικανότητα μετάδοσής τους στους φοιτητές, την
προετοιμασία τους, τη χρήση σύγχρονης βιβλιογραφίας,
την προθυμία τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών
εξετάσεων και την τήρηση των ωρών διδασκαλίας του
μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Διοίκησης Επιχειρήσεων της Σχολής Διοικητικών, Οικονομικών και Κοινωνικών Επιστημών και
σύμφωνα με την αντίστοιχη διεργασία του εσωτερικού
Συστήματος Διασφάλισης Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την ίδρυσή του, η βιωσιμότητά του, η απορρόφηση των απο-
φοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Άρθρο 21
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και
ανακοινώσεις του προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 22
Διαδραστική Εκπαιδευτική Ενημέρωση
Για τη βελτίωση του προγράμματος σπουδών, των
αναλυτικών περιγραμμάτων και της προσφερόμενης
τεχνογνωσίας στους μεταπτυχιακούς φοιτητές απαιτείται
πρώτον, η διαδραστική ενημέρωση των ακαδημαϊκών
υπευθύνων και των μεταπτυχιακών φοιτητών με επιτόπιες ακαδημαϊκές επισκέψεις σε ιδρύματα της αλλοδαπής
ή της ημεδαπής, καθώς και σε αντίστοιχες καινοτόμες
επιχειρησιακές μονάδες και δεύτερον, η μεταφορά καινοτόμων επιστημονικών απόψεων και νέων οργανωτι-
κό-διοικητικών και οικονομικό-διαχειριστικών μεθόδων
ύστερα από πρόσκληση επιστημόνων και καθηγητών
υψηλού κύρους της αλλοδαπής ή της ημεδαπής.
Η πρόσκληση και τα έξοδα μετακινήσεων και φιλοξενίας του Διευθυντή, των ακαδημαϊκών υπευθύνων και
των προσκεκλημένων βαρύνουν τον ειδικό κωδικό του
προϋπολογισμού του ΠΜΣ ύστερα από εισήγηση του
Διευθυντή και απόφαση της Συντονιστικής Επιτροπής.
Άρθρο 23
Υλικοτεχνική Υποδομή
Για τη λειτουργία του Π.Μ.Σ. διατίθενται οι αίθουσες
διδασκαλίας και τα εργαστήρια του Τμήματος Διοίκησης Επιχειρήσεων της Σχολής Διοικητικών, Οικονομικών
και Κοινωνικών Επιστημών του Πανεπιστημίου Δυτικής
Αττικής.
Η υπάρχουσα υποδομή περιλαμβάνει επίσης και τα
Εργαστήρια Η/Υ του Τμήματος Διοίκησης Επιχειρήσεων
και της Σχολής Διοικητικών, Οικονομικών και Κοινωνικών
Επιστημών του Πανεπιστημίου Δυτικής Αττικής, καθώς
και τις Βιβλιοθήκες του Ιδρύματος. Ο επιπλέον αναγκαίος
ειδικός εξοπλισμός θα εξασφαλίζεται κατά περίπτωση
από τους πόρους του συγκεκριμένου προγράμματος.
Άρθρο 24
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 24 Ιανουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 766/21.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200766.pdf | Tokens: 137309]